Silajdžić: Izjave srpskih zvaničnika uperene protiv Ganića\nNaslovnica Novine Silajdžić: Izjave srpskih zvaničnika uperene protiv Ganića\nBiH – Kabinet člana Predsjedništva BiH Harisa Silajdžića najoštrije je danas osudio nastavak “ciljane i neistinite kampanje srbijanskih zvaničnika uperene protiv Ejupa Ganića, bivšeg člana Predsjedništva Republike BiH”.\n“Ovaj Kabinet je u stalnom kontaktu sa dr. Ganićem i možemo potvrditi da on od početka svoje posjete potpuno slobodno boravi u Londonu i nesmetano vrši svoje aktivnosti, te da će se u Sarajevo vratiti prema svom utvrđenom planu i programu”, saopštio je Silajdžić.\nNaglasio je da je Odjeljenje Interpola u BiH dobilo zvanično obavještenje iz Velike Britanije o tome da ne postoji bilo kakva potjernica protiv Ganića.\n“S obzirom na sve ove činjenice, Kabinet još jednom ozbiljno upozorava srbijanske zvaničnike da se uzdrže od svih manipulacija u vezi sa ovim slučajem”, naveo je Silajdžić.\nOn je osudio i izjave zvaničnika Srbije o tome da je rat u Bosni i Hercegovini počeo 3. maja 1992. godine.\n“Podsjećamo na činjenicu da je agresija na BiH započeta 6. aprila te godine, te da je do 3. maja Sarajevo bilo uveliko granatirano, a da je proces etničkog čišćenja od strane Republike Srpske i Miloševićevog režima već bio završen u nekim opštinama u BiH”, saopštio je član Predsjedništva BiH.\nDačić o hapšenju Ganića u Londonu\nMinistar unutrašnjih poslova Ivica Dačić potvrdio je danas u Mitrovom Polju kod Vrnjačke banje da je bivši član Predsjedništva Bosne i Hercegovine Ejup Ganić u petak bio uhapšen u Londonu.\n“Apsolutno je tačno da je Ejup Ganić bio uhapšen u Londonu, ali i da je pušten posle hapšenja, i sada čekamo zvanične informacije iz Londona, posle čega ćemo vidjeti šta ćemo preduzeti dalje”, kazao je Dačić novinarima.\nMinistarstvo unutrašnjih poslova Srbije je početkom 2009. godine, po nalogu istražnog sudije, zbog napada na kolonu JNA u Dobrovoljačkoj ulici u Sarajevu maja 1992. godine, raspisalo potjernice za 19 osoba iz Bosne i Hercegovine, među kojima i za bivšim članovima Predsjedništva BiH Ejupom Ganićem i Stjepanom Kljuićem.\nGanić je u petak uvečer kazao da je zadržan na aerodromu u Londonu samo dok je čekao prtljag i demantovao da je zadržan po potjernici iz Srbije.\nMinistar sigurnosti BiH Sadik Ahmetović kazao je u petak da to što je Ganić bio zadržan oko jedan sat u aerodromskom Odeljenju za dodatne provjere u Londonu, nije “ništa ozbiljno” i da nije “ništa neobično za aerodrome”. Portparol Ministarstva spoljnih poslova BiH Zlatan Burzić je rekao u petak da je Ganić nakratko zadržan na aerodromu, ali je ubrzo pušten “zahvaljujući brzoj intervenciji i diplomatskim kontaktima”.


SNS SMEDEREVO: JP „GREJANJE“ SPREMNO DOČEKUJE GREJNU SEZONU – Smederevske novine\n18. oktobra 2019. 18. oktobra 2019. smederevske\nOve godine odradili smo sve što je bilo planirano – sanaciju toplotnih podstanica, rekonstrukciju nekoliko kotlovskih jedinica i sanaciju nekoliko toplovoda u više kotlarnica u gradu, i u ovom trenutku naša postrojenja su spremna za rad, rekao je u prostorijama gradskog odbora Srpske napredne stranke Vladimir Kulagić, direktor JP „Grejanje“.\n-Mi smo u toku letnjeg perioda, kao što svake godine i radimo, obavili kompletan remont postrojenja. Naš cilj je da ona budu spremna za bezbedan, pouzdan i siguran rad, iako su pretežno stara, jer imamo blokovske kotlarnice iz raznih perioda zidane, ali u svakom slučaju su sve u tako dobrom stanju da ne očekujemo neke veće probleme. Najveći problemi se dešavaju na toplovodima koji su takođe stari, gde ne možemo da jedne godine sve da zamenimo, i zato i u toku sezone imamo česte intervencije, ali o tome moramo da vodimo posebno računa i to i radimo – rekao je Kulagić.\nIako grejna sezona zvanično počinje 15. oktobra, vremenske prilike su takve da ona još nije aktivno započela, navodi Kulagić i ističe da su još pre desetak dana urađene tople probe, koje su pokazale sitnije nedostatke. Svi oni će, kaže, biti uklonjeni narednih dana, a čim temperatura bude pala ispod 12 stepeni, počeće proizvodnja i distribucija toplotne energije. Energenata, ističe, imao dovoljno, u ovom trenutku za oko 25 do 30 dana grejanja.\n-Moram da istaknem zahvalnost i lokalnoj samoupravi i Gradskom veću, gospodinu dejanu Milenkoviću i gospođi Jasmini Vojinović, koji su izuzetnim zalaganjem doprineli da uspemo da nabavimo poprilične količine goriva za početak sezone, što nismo skorije imali. Imamo dovoljno zaliha i očekujem da će ta saradnja da bude sigurno još bolja i da ćemo bez problema funkcionisati ove grejne sezone.\nNavodi i da se cene usluge neće menjati, te da će ostati na nivou onih od prošle godine. Kulagić ističe i da bi, prema najavama NIS-a, od početka naredne godine sadržaj sumpora u mazutu koji se koristi kao energent, trebalo da bude smanjen sa 3 na 1 odsto, što će, kako je istakao doprineti da zagađenje vazduha na koje utiče rad JP „Grejanja“ biti smanjeno, o čemu je, uprkos činjenici da ima dosta ložišta, ovo preduzeće i u prethodnom periodu vodilo računa.\n← GALERIJA „DUŠAN STARČEVIĆ“: IZLOŽBA „AUTOTERAPIJA“\nSTRELJAŠTVO: JASMINA MILOVANOVIĆ NIJE VIŠE ČLAN SD „SMEDEREVO“ →\nGRADSKI ODBOR NAPREDNJAKA OBELEŽIO STRANAČKU SLAVU


Da li će u „afričkoj Venecueli“ buknuti rat - 04.06.2019, Sputnik Srbija\nPolitička situacija u Sudanu izmiče kontroli — najmanje 30 ljudi je poginulo, a mnogo više ih je ranjeno u pucnjavi koja se u ponedeljak ujutro dogodila u glavnom... 04.06.2019, Sputnik Srbija\nanalize i mišljenja, vesti, komentari i analitika, svet, kina, venecuela, južni sudan, sudan, vladimir putin, nikolas maduro, donald tramp, si đinping, huan gvaido, dragan milosavljević, omar al bašir\n© AP Photo / AnonymousDemonstranti u glavnom gradu Sudana Kartumu 12. aprila 2019.\nKamp je postao žarište sudanskog protestnog pokreta, nakon što je početkom aprila sa vlasti zbačen Omar el Bašir, a prelaznu upravu preuzela vojska. Vojska je tada proglasila vanredno stanje i objavila raspuštanje Nacionalne skupštine, lokalnih organa vlasti i suspenziju Ustava.\nVojno veće trebalo bi da tokom dve godine nadgleda tranziciju vlasti, ali demonstranti su odbili da se povinuju odlukama vojske i od tada traju svakodnevne demonstracije praćene sukobima vojske i demonstranata.\nNekada najveća afrička zemlja se od okončanja dugogodišnjeg građanskog rata i proglašenja nezavisnosti Južnog Sudana 2011. godine suočava sa teškom ekonomskom krizom. Sudan je pod vlašću Omara el Bašira, koji je vladao od 1989. godine, prošla kroz teške političke i ekonomske krize.\nSAD su devedesetih godina prošlog veka stavile Sudan na listu terorističkih država, a čak su i bombardovale okolinu Kartuma. Sukobi u provinciji Darfuru, gde su provladine milicije vršile masakre nad nemuslimanskim stanovništvom uzrokovale su međunarodnu izolaciju Baširovog režima i optužnicu za genocid pred međunarodnim krivičnim sudom.\nPovrh svega, gubitak Južnog Sudana odneo je Kartumu bogate prihode od nafte, što je dovelo do teške ekonomske krize.\nPočetak „pobune“ u Sudanu bio je začetak novog Arapskog proleća, kaže za Sputnjik dugogodišnji dopisnik Tanjuga iz Afrike Dragan Milosavljević i dodaje da je reč o poslednjem pokušaju tzv. „močvare“ (američke duboke države) da uznemiri predsednika Donalda Trampa.\n15 Maj 2019, 18:48\nMeđutim, pokušaj državnog udara samo je polovično uspešan, jer su Kina i Rusija nastojale da sačuvaju postojeći naftovod, koji kreće iz Južnog Sudana.\n„To je još jedna energetska bitka koja se vodi između stare američke administracije i, uslovno rečeno, trojke koju čine Putin, Si i Tramp, ali se to još ne vidi dovoljno zbog raznih ’bengalskih vatri‘ koje se pale sa strane. U suštini je reč o pokušaju ’duboke države‘ da omete Trampa, kome Kina i Rusija ’drže leđa‘“, smatra Milosavljević.\nKao i u slučaju Arapskog proleća, reč je o „dirigovanim demonstracijama“ i pitanje je da li su njihovi učesnici svesni ili ne uloge „zombija“ koju bi trebalo da odigraju, ocenjuje naš sagovornik.\nA sve te, navodne, demokratske pobune, borbe i promene uvek su u funkciji odnosa snaga u svetu u tom trenutku. Tako je i Mugabe morao da ode uz prethodne konsultacije velikih sila, kao i niz drugih diktatora čiji politički vek traje zavisno od političkog odnosa snaga.\n„Ljudi koji se uključuju u takve demonstracije, a tako je bilo i tokom Arapskog proleća, žrtve su kampanja preko društvenih mreža i vrlo često ne znaju šta im je prava pozadina. Ista stvar je i u Sudanu — priča se o više demokratije, ali je reč o tome da li će neko zaustaviti kinesku naftu koja dolazi sa juga i iskrcava se na severu Sudana“, objašnjava Milosavljević.\nPrema njegovim rečima, vojska Sudana je u aprilu preuzela vlast i sklonila dotadašnjeg diktatora samo zato da bi sve ostalo isto, a ne da bi došlo do korenitih promena kako su to tražili demonstranti.\nU slučaju promena, na vlast bi došla garnitura koja bi bila protiv interesa Kine, Rusije i, uslovno rečeno, nove američke administracije. Kao i u drugim delovima sveta, na terenu se vodi rat između bivše i aktuelne američke administracije, a ljudi koji učestvuju u demonstracijama su žrtve lažiranih pokreta, koji se u stvari bore za interese korporacija.\nU slučaju da vojska ne uspe da razbije demonstracije, to bi značilo da je druga strana toliko ojačala da je spremna da preuzme vlast.\nMeđutim, sličan scenario nije uspeo u Venecueli, gde je, kako kaže Milosavljević, mlađani čovek (Gvaido) trebalo da preduzme vlast, ali su onda Kina i Rusija zalegle za Madura zbog nekoliko stotina milijardi dolara koje su investirale.\n„Sad će se ta trojka dogovarati i pitanje je da li će Venecuela pripasti Americi, a Amerika isplatiti Rusiju i Kinu za ono što su investirale, ili će se naći nekakvo drugo rešenje. Međutim, važna je suština, a to je da se trguje, trguje i trguje, što je bolje nego da se ratuje. U vreme Klintonoviih bili smo na samoj ivici armagedona, sada se trguje, a ostalo su samo ’bengalske vatre‘“, zaključuje naš sagovornik.


Poskupele njive i u Sremu - Ozon Media\nSremska Mitrovica – Cena obradivog poljoprivrednog zemljišta u Srbiji u poslednjih pola godine drastično je skočila, pa umesto 8.000 evra, hektar najskuplje njive u našoj zemlji sada košta čak 16.000 evra. Uzrok naglog poskupljenja oranica je, kako kažu agronomi, taj što se ulaganje u zemljište pokazalo kao najsigurnija investicija u kriznim godinama.\nNa cenu oranica uticao je i dolazak 230 stranih kompanija, koje su u Vojvodini do sada uložile ukupno 6,432 milijarde evra.U Vojvodini oranice su trenutno izuzetno skupe u Staparu, kod Sombora, gde hektar dostiže 16.000 evra.\nAli, i drugi delovi Vojvodine sada imaju „jake“ cenovnike za obradivo zemljište, na primer u Južnom Banatu lanac zemlje u zavisnosti od klase i lokacije prodaje se od 12.000 do 15.000 evra.U Sremu, u Golubincima cena jednog jutra sada se kreće i do 10.000 evra.\nBranislav Živanović promoter Instituta za ratarstvo i povrtarstvo kaže da je i na teritoriji Golubinaca prasla cena naknade za korišćenje obradivog zemljišta(arenda) sa prošlogodišnje cene od 200 evra po jutru za ratarske kulture ili 250 evra za sadnju duvana, cena ove godine otišla na 700 evra po hetaru ili 400 po jutru obradivog zemljišta.\nŽivanović smatra da je ovo povećanje cene kupovine obradivog zemljišta dobro ako zemlju kupuje poljoprivrednik za dalju obradu u dodaje da su u prodajne cene skočile.”Pre dve godine, jutro se prodavalo za 5.000 evra, prošle za 6.000 evra a ove godine cene se kreću od 8.000 evra do 10.000 evra” kaže Branislav Živanović\nU Martincima je situacija drugačija.Poljoprivrednik u penziji Međedović Nemanja kaže da “arenda” u Martincima zavisi od lokacije i iznosi od 200 do 270 evra po jutru.Ovo je cena koja se plaćala prošle godine jer se “arenda” plaća unapred za godinu dana.\nŠto se tiče prodaje obradivog zemljišta, cena jeste povećana i kreće se od 3.000 evra do 8.000 evra po jutru, što je veluki raspon u ceni zemljišta, smatra Međedović.Cena od 7.500 – 8. 000 evra obradivog zemljišta je prodajna cena za zemljište prve klase.\nDraško Danilović iz Kuzmina, za radio ozon kaže da u Kuzminu cena obradivog zemljišta zavisi od klase zemlje.Trenutno za prvu klasu prodajna cena iznosi od 5.000 do 7.000 evra.Za šestu i sedmu klasu obradivog zemljišta cena se kreće od 2.000 do 4.000 evra po jutru.Za “arendu “ poljoprivrednici su izdvajali od 200 do 300 evra po jutru.Danilović smatra da će se ove cene promeniti tek na proleće.\nVlatko Hrgović poljoprivrednik iz Sremske Mitrovice “ arendu “ po jutru je plaćao od 200 do 300 evra u zavisnosti od lokacije, ranije je ta cena bila od 150 do 250 evra u zavisnosti od lokacije.\nKada je u pitanju prodaja obradivog zemljišta Hrgović nam je dao konkretan primer“Na Rumskom putu, kod bazena “Oaza”, lokacija koja je jedna od najatraktivnijih za kupovinu obradivog zemljišta, prošle godine cena kupovine je iznosila od 12.000 do 13.000 evra, dok je za kratko vreme ove godine dostigla cenu od 10.000 do 15.000 evra” kaže Hrgović.\nIako se cena zakupa poljoprivrednog zemljišta utvrđuje na osnovu blizine kanala, puteva i većih gradova, visina takozvane arende, ipak najviše zavisi od kvaliteta oranice.Za sada je ona u Bačkoj mnogo skuplja nego u Banatu i Sremu.


Otkup svih tipova automobila - Otkup automobila Beograd\nOtkup automobila Beograd » Otkup vozila teme » Otkup svih tipova automobila\nU slučaju da ste pokvarili auto, i zamenili ga novim, a sa starim ne znate šta da činite, mi smo tu da ga kupimo brzo, efikasno i odmah po vašem pozivu. Otkupljujemo sve tipove, klase i modele vozila, gratis procenu cene i otkup vozila obavljamo na rejonu svih opština u Beogradu, u slučaju da nemate vremena, fotografiju vašeg vozila nam možete uputiti na e-mail adresu a mi ćemo vam u najkraćem vremenskom vremenu dati ponudu. Vaše je samo da nas pozovete za kupovinu automobila Beograd ili području cele Srbije, posedujete ostareo, truo, oštećen ili potpuno uništen automobil, zauzima prostor i stvara krš, prodajte ga nama, obavljamo otkup vozila za otpad, otkup auta za delove, ne morate da trošite vreme i novac odlazeći od jednog do drugog auto otpada, tražeći najkvalitetniju ponudu za otkup vozila, obećavamo vam da mi nudimo najkvalitetnije otkupne cene i najbolju uslugu. Gratis procenu obavljamo preko e-maila, dostavite nam fotografiju i ukratko okarakterišite u kakvom stanju se nalazi automobil, a mi ćemo vam pružiti ponudu a možete nas i pozvati a mi ćemo u toku tog dana stići na vašu adresu, proceniti vozilo i nadoknadu izvršiti odmah. Pružamo isto pogodnosti, gratis dolaska na poziv i transporta, bilo gde u Beogradu ili Srbiji, kupujemo sve modele i tipove vozila kao i otkup vozila za delove koji vam okupiraju mesto u garaži ili radionici. Kontaktirajte nas i profitirajte, u slučaju da je vaš auto u kvalitetnijem stanju i od njega mogu da se upotrebljavaju neki delovi ponudićemo vam po vas mnogo kvalitetniju opciju od otkupa auta na kilo. Postoji mogućnost i da zaradite nešto keša na svom vozilu, otkupićemo vaš auto za otpad, drugi traže preterano para samo da bi transportovali vozilo od vašeg doma do auto otpada, nemojte pristajati na takve ponude, mi vam pružamo keš da to uradimo.\nNaši majstori će proceniti valjanost vašeg vozila i ponuditi vam najkvalitetniju cenu za vaš vremešni auto, mi pružamo ponudu koja se ne odbija, kontaktirajte nas i mi ćemo apsolutno besplatno prevesti vas stari, oštećeni automobil ili auto van voznog stanja.\nVrsimo otkup vremešnih vozila i vozila sa stranim tablicama, auto vam troši preterano i imate ogromne izdatke održavanja, ne isplati vam se da više ulažete u njega i hoćete da se rešite ostarelog automobila, nemojte da vas to sekira, mi obavljamo otkup vremešnih i dotrajalih vozila brzo i jednostavno.\nUputite nam fotografiju i suštinske podatka o automobilu na e-mail a mi ćemo vam pružiti najbolju ponudu, kao lider na tržištu otkupa vozila izlazimo u susret svim vašim prohtevima i mogućnostima plaćanja.\nKupovina stranih automobila – nudimo vam šansu da unovčite vremešni automobil, kupovina starih vozila i vozila van voznog stanja obavljamo na rejonu celog Beograda, a kako bi skratili proceduru otkupa, uputite nam fotografiju i kratak opis putem e-maila i mi ćemo vam pružiti najbolju otkupnu cenu vašeg vremešnog automobila. Procenu obavljamo i lično po ponudi i sporazumu, zbog profesionalne usluge i kvalitetnijih cena otkupa vozila od naših protivnika veliki broj klijenata nam je pružio poverenje, uverite se i vi, uvezli ste auto iz Holandije, Libije, Ugande, Rumunije ili neke druge države, dovezli ste auto sa gastarbajterskog rada iz inostranstva, neko od familije vam je poklonio auto iz neke države sveta ili ste ga vi dovezli u Srbiju, izvozili ste ga i shvatili da taj auto vise nije za vas, da ne zadovoljava vaše zahteve, želje i očekivanja, žudite da ga prodate jer je mator, star je i neekonomičan i rešeni ste da kupite novi. Obratite se nama jer mi obavljamo kupovinu automobila sa stranim tablicama iz svih zemalja sveta, ne bitno da li je nov, korišćen, oštećen ili sa lizinga, asistiramo vam pri realizaciji shema, vršimo otkup auta sa stranim tablicama bilo gde u Srbiji, a naši obaveštajci obavljaju za vas sve poslove oko prenosa vlasništva, apsolutno volonterski i u najkraćem roku. Isto tako vrsimo i besplatnu procenu cene vozila, kako bi vam dali najkvalitetniju ponudu, a keš isplaćujemo momentalno, čak iako vam vozilo nije u voznom staju, mi posedujemo rešenje za vas jer vrsimo otkup havarisanih vozila, otkup vozila na kilo i otkup automobila za otpad. Za sva dodatna obaveštenja imate mogućnost da nam se obratiti na telefon ili putem mejla i vaša nevolja od momenta kada nas pozovete nije više ostareli automobil, već novi automobil koji treba da dodje na mesto vremešnog. Automobil je sredstvo bez kog je nepodnošljivo živeti u trenutnom savremenom svetu, u njemu se provodi veći deo dana i zato je krucijalno da redovno održavamo vozilo koje posedujemo i da uživamo u njemu. Ipak šta ako ipak ima onih koji bi oberučke zamenili i prodali svoj automobil, za takve, mi smo idealno mesto, pravo mesto, jer već dugi niz godina obavljamo otkup rabljenih vozila i to po veoma velikim cenama.\nProcenjujemo svako prevozno sredstvo, mi ne zalazimo u uzroke vaše prodaje, bilo da ste već kupili novo vozilo, ili vam nedostaje novac za novu nabavku ili za sasvim nešto drugo, mi smo prava adresa na koju treba da se javite, isto tako ne probiramo ni kad je klasa vozila kog želite da se otarasite u pitanju, limuzina, karavan, kupe, kabrio, mini bus ili neki drugi za nas su svi dobrodošli, važna je samo vaša žudnja da unovčite četvorotočkaša koji vam više nije poželjan.


Objavljivanje baze podataka na SharePoint lokaciji - Office podrška\nKada objavite bazu podataka Microsoft Office Access 2007Windows SharePoint Services 3.0 lokaciju, drugi članovi vaše organizacije možete da radite sa bazom podataka.\nPostoje dva načina na koje možete da radite sa objavljenom bazom podataka. Ako ste dizajner baze podataka, možete da napravite upite, obrasce i izveštaje koji koriste podatke sa SharePoint lokacije. Ako ste korisnik baze podataka, Access možete koristiti da biste uneli, prikazivanje i analiziranje podataka sa SharePoint lokacije.\nMožete da objavite bazu podataka koje ste već kreirali ili možete da napravite baze podataka iz jednog ili više tabela koje su povezane sa SharePoint listama ili bibliotekama. Kada podatke iz SharePoint liste ili biblioteke je povezana sa Access tabele, možete da kreirate prikaze za te liste ili biblioteke koji su zasnovani na obrasce, upite i izveštaje u programu Access. Ovo vam omogućava da napravite Access aplikaciju koja prati podatke na SharePoint lokaciji.\nNa primer, ako SharePoint sajt sadrži liste koje prate probleme službe za pružanje usluga klijentima i skladište informacije o zaposlenima, u programu Access možete kreirati bazu podataka kao izloženu za ove liste. U mogućnosti ste da napravite Access upite da biste analizirali ove probleme i Access izveštaje da biste oblikovali i objavili pisane izveštaje za statusni sastanak tima. Ako osobe imaju pristup na računarima, Access upite i izveštaje postaju dostupne na meniju Prikaz za SharePoint listu. Kada one prikažu listu na SharePoint sajtu, mogu pronaći i otvoriti upite, izveštaje i druge Access objekte tako što će izabrati meni Prikaz.\nKada po prvi put objavite bazu podataka na SharePoint lokaciji, Access obezbeđuje listu Web servera koja vam olakšava da biste prešli na lokaciju na kojoj želite da objavite, kao što su biblioteke dokumenata. Nakon što objavite bazu podataka, Access pamti lokaciju tako da ne morate ponovo da tražite server kada objavljujete promene.\nObjavljivanje baze podataka na SharePoint lokaciji je dostupna samo za datoteke baze podataka koje su sačuvane u Office Access 2007 formatu.\nKada objavite bazu podataka u biblioteku na SharePoint lokaciji, objekti koji ste kreirali u programu Access neće biti dostupne drugima za korišćenje u meniju Prikaz SharePoint liste. Kada je neko otvori prikaze, Access objekti su dostupni samo za čitanje. Da biste ažurirali prikaze, možete da ažurirate odgovarajuće objekte uređivanjem baze podataka koju ste objavili.\nKako se radi sa objavljenom bazom podataka, su upitani da sačuvate u lokalnoj kopiji. Promene se čuvaju lokalno dok su objavite svoje promene. Ovo obično ubrzavaju performanse i vam olakšava da spasete podatke u slučaju greške na mreži. Kada izvršite sve promene podataka ili objekte, morate ponovo da objavite bazu podataka pre nego što promene postaju dostupne drugim osobama.\nAccess pruža nekoliko dugmadi koje vam omogućavaju da jednostavan rad sa podacima iz SharePoint liste, na primer, da kreirate obaveštenja i da izmenite kolone za liste. Kada koristite Access za uređivanje tabela koje su povezane sa SharePoint listama u objavljenom bazom podataka, dugmad su dostupne u grupi " SharePoint liste " na kartici sa podacima .\nKada objavite bazu podataka na SharePoint lokaciji, baza podataka postaje dostupni za osobe sa dozvolom za rad sa lokacijom. Ako imaju dozvolu za menjanje liste na lokaciji na kojoj ste objavili bazu podataka, kao što su biblioteke dokumenata, možete da ažurirate bazu podataka. Ako imaju dozvolu za doprinošenje listi na SharePoint lokaciji, osobe mogu da dodaju podatke u bazu podataka. Ako imaju dozvolu za prikaz liste, osobe mogu da pregledaju podatke u bazi podataka.\nKada objavite bazu podataka na SharePoint lokaciji i izvršite promene podataka, trebalo bi da ponovo objavite bazu podataka kako bi najnovije promene bile sačuvane. Kada ponovo objavite bazu podataka je navedena kao dostupna baza podataka sledeći put kada Access otvori.\nKada objavite bazu podataka, možete da počnete sa postojećom bazom podataka ili kreiranje baze podataka pomoću liste na SharePoint lokaciji.\nOtkucajte URL adresu SharePoint lokacije na kojoj želite da objavite bazu podataka.\nAko ste koristili na istoj lokaciji poslednjeg otvaranja programa Access, bazu podataka se pojavljuje u dijalogu objavljivanje Veb Server .\nNapomena: Ova opcija je dostupna samo ako je baza podataka sačuvana u formatu Office Access 2007 .\nIzaberite biblioteku, na primer biblioteke dokumenata, gde želite da objavite bazu podataka, a zatim kliknite na dugme Otvori.\nU polju ime otkucajte ime datoteke za bazu podataka.\nNapomena: Kada otvorite bazu podataka sa SharePoint lokacije, bićete upitani da sačuvate u lokalnoj kopiji.\nKada izvršite promene podataka ili dizajna baze podataka, trebalo bi da je objavite na SharePoint lokaciju. Kada ponovo objavite bazu podataka, Access pamti lokaciju, tako da ne morate da biste došli do ga ponovo.\nKada otvorite bazu podataka za uređivanje koji je objavljen u SharePoint biblioteci traku sa porukama se pojavljuje na vrhu baze podataka pomoću dugmeta Objavi na SharePoint lokaciji . Ako traka sa porukama nije dostupna iz nekog razloga – na primer, ako ste zatvorili traku sa porukama dok ste radili – možete da koristite komande na objavljivanje na na Dugme Microsoft Office.\nNa traci sa porukama kliknite na dugme Objavi na SharePoint lokaciji .\nNapomena: Ako ne vidite traku sa porukama sa dugmetom Objavi na SharePoint lokaciji , kliknite na Dugme Microsoft Office pokazivač na stavku objavljivanje i zatim kliknite na Serveru za upravljanje dokumentima.\nU dijalogu objavljivanje Veb Server , potvrdite da je prikazana biblioteka lokaciju na kojoj želite da objavite.\nKada budete upitani da zamenite kopiju baze podataka na lokaciji, kliknite na dugme da.


Produžetak roka za diplomiranje je "tehnički (ne)moguć"\nPočetna Izjave Zloupotreba činjenica U Beogradu obezbeđene naknade za porodilje\nPredsednica Vlade o povećanju naknade za porodilje u Beogradu.\nNarodna skupština, 28. 5. 2018.\nOvakva socijalna politika prema porodiljama je, međutim, trajala svega četiri meseca, jer u aprilu 2014. godine doneta nova odluka. Ovoga puta naknada za nezaposlene porodilje je dramatično smanjena - sa 50.000 na 20.000, a za zaposlene sa 25.000 na 10.000 dinara. Odluku je potpisao upravo Siniša Mali koga premijerka vidi kao zasluženog za povećanje davanja.\nTako drastično umanjene iznose primale su sve žene koje su dete dobile u narednih devet meseci, a onda je u julu 2015. godine naknada povećana - samo za nezaposlene porodilje. Umesto 20.000 rešeno je da dobijaju 35.000 dinara - na četiri rate: prvi deo od 20.000, а ostatak u ratama od po 5.000 dinara u naredna tri meseca. Za zaposlene porodilje nije bilo povećanja, one su i dalje primale samo 10.000.\nTako je ostalo naredne dve godine, do leta 2017, kada kreću pretumbacije. Novom odlukom ukida se kategorija zaposlenih porodilja, odnosno postoje samo porodilje i nezaposlene porodilje. To dalje znači da sve porodilje dobijaju po 10.000 dinara, bez obzira na prihode, a nezaposlene - ukoliko ispunjavaju uslove - dobijaju dodatnih 25.000.\nNaposletku, u decembru 2017. godine, uvodi se još jedna novina - sve porodilje dobijaju iznos od 10.000 dinara za prvo dete.\nKada sve saberemo i oduzememo, trenutno stanje je sledeće: porodilje koje imaju posao mogu da računaju na 10.000 dinara, a ako se prvi put porađaju na dodatnih 10.000 - ukupno 20.000 dinara. (Ove iznose zapravo dobijaju sve porodilje bez obzira na materijalno stanje i to da li imaju posao ili ne). Majkama bez posla, koje ispunjavaju uslove, sleduje prvo 10.000 kao i svima, zatim 25.000 po osnovu nezaposlenosti - ukupno 35.000. U slučaju da je reč o prvom detetu i nezaposlene mame dobijaju dodatnih 10.000, što znači da u najboljoj varijanti dobijaju ukupno 45.000 dinara jednokratne pomoći.\nKada gledamo drugi deo izjave, koji se odnosi na socijalno ugrožene porodilje - takođe nije tačno da ova kategorija dobija dodatnih 25.000 dinara. Porodilje sada ništa više ne dobijaju zato što su nezaposlene, jer su to dobijale i ranije. Opet podsećamo da su do kraja 2013. primale 40.000.\nDa sumiramo, premijerka je hvaleći novog ministra propustila da kaže da su u vreme dok je Mali bio gradonačelnik naknade kratkotrajno povećane (samo za nezaposlene), a zatim vrlo brzo drastično smanjene. Ista izdvajanja su sukcesivno povećavana, ali dobar deo njih ni danas nije na onom nivou koji je Mali zatekao. Dakle, Brnabić je kao jedan od argumenata za izbor novog ministra finansija navela to što je grad na čelu sa Malim obezbedio sredstva za porodilje, što može navesti na zaključak da to ranije nije bio slučaj, iako porodilje ovu naknadu primaju od 2009, odnosno 2010. godine. Još važnije, premijerka je zanemarila činjenicu da su u vreme Malog u jednom trenutku ova davanja bila drastično smanjena, zbog čega dobija ocenu "zloupotreba činjenica".\n[ISPRAVKA, 6. 6. 2018]: U tekstu je prethodno pogrešno pisalo da je porodiljama “povećana” jednokratna pomoć - i u naslovu i u izjavi predsednice Vlade Ane Brnabić, umesto da je ova naknada “obezbeđena”. Istinomer je kabinetu premijerke Ane Brnabić 4. juna poslao pitanja i citiranu izjavu iz skupštinske rasprave u kojoj je stajalo da su ova davanja povećana. U zahtevu je naznačeno da odgovore treba dostaviti do sutradan, odnosno do 5. juna. Do tog roka nismo dobili odgovor, što je originalno i naznačeno u tekstu.\nMeđutim, odgovor iz premijerkinog kabineta dobili smo dan kasnije, odnosno 6. juna. U njemu se navodi da "predsednica Vlade nije govorila o povećanju jednokratne pomoći porodiljama, već o isplati te pomoći". “Predsednica Vlade je, prilikom obrazloženja predloga Siniše Malog za ministra finansija, rekla sledeće: U gradu Beogradu, zahvaljujući konsolidaciji, finansijskoj disciplini, dobrom upravljanju beogradskom kasom, porodiljama je obezbeđena jednokratna novčana pomoć u iznosu od 10.000 dinara za svako novorođeno dete, dok socijalno ugrožene porodilje dobijaju dodatnih 25.000 dinara. Ovu vrstu pomoći danas prima 14.000 ovih majki. Ranije je taj broj bio 3.500”, stoji u naknadno dostavljenom odgovoru. Istinomer je zbog toga na nekoliko mesta u tekstu, uključujući i naslov, promenio reč “povećane” rečju “obebeđene”. Ispravka, međutim, ne menja samu ocenu, a to je “zloupotreba činjenica”, zato što je Brnabić zanemarila činjenicu da su naknade za porodilje bile drastično smanjene. Iako je premijerka rekla da sada ovu naknadu prima veći broj žena, takođe je izostavila podatak da određen deo porodilja danas prima manje naknade u odnosu na period pre dolaska Malog na vlast.\nSiniša MaliGrad Beogradporodilje


Dodik: Teško će biti uveriti ljude u RS u objektivnost medjunarodne pravde\n01 jul, 2006\nPremijer RS Milorad Dodik u ekskluzivnom razgovoru za Glas Amerike ocenio je da je presuda Haškog tribunala izrečena Naseru Oriću, ratnom komandantu Armije BiH neadekvatna i da će izazvati negativne posledice kada je reč o poverenju stanovnika RS u taj sud.\nDodik: Činjenica je da se kroz odluke Haškog tribunala žele postići osnovi za pomirenje, ovo nije doprinos tome. Presuda je takva kakvu lokalno zakonodavstvo izriče za džeparoše, a ne za ozbiljne primedbe i dokaze o ubistvu. Pod akcijama Nasera Orića stradalo preko 3.500 Srba zbog zločina jedinica kojima je on komandovao, tako da je ovde teško prihvatiti činjenicu da se sve na taj način završilo. Teško će biti ubuduće uveriti ljude u RS u objektivnost medjunarodne pravde i to sigurno nije trebalo nikome.\nU razgovoru za Glas Amerike, Milorad Dodik takodje se osvrnuo na nedavno usvojenu rezoluciju Saveta Evrope u kojoj se ukazuje na potrebu ukidanja entitetskog glasanja u Predstavničkom domu .\nDodik: Mislim da je ovo nepotrebna odluka Saveta Evrope i dokaz da sve što dolazi sa evropske adrese ne znači da je dobronamerno za ove krajeve. Ona je direktno uperena protiv RS, dakle njenog opstajanja i budućnosti, ali će u suštini imati najveće posledice na BIH, i gotovo je neprovodiva, jer nema podršku ni u formi preporuka, pogotovo ovde u RS. Dakle, ta rezolucija koju su izlobirali odredjeni krugovi na predlog poslanika iz Turske i Finske, govori o tome da evropske institucije nisu realne i ne donose preporuke u koje bi svi imali poverenja.. Mislim da je ovo evropski udarac američkoj politici vodjenoj u procesu ustavnih promena, i ovakvi zahtevi će bitno ugroziti svaki ustavni dijalog, obezbediti činjenicu da će biti teško dogovarati ustavne promene u budućnosti. Za nas je rezolucija Saveta Evrope nešto što ne predstavlja dobru nameru, i svaki razgovor o eventualnim takvim preporukama nećemo komentarisati u smislu prihvatanja ili odbijanja, one su za nas neprihvatljive. Ko misli da to može da sprovede – neka sprovede. Što se tiče nas u RS to za nas ne postoji.\nDodik kaže da je rezolucija Saveta Evrope dala legitimitet zahtevima o raspisivanju referenduma u Republici Srpskoj.\nDodik: Rezolucija ide direktno u funkciju podrške takvim razmišljanjima u RS. Onaj ko je hteo da zada udarac RS ovim je samo ojačao zahteve koji idu tako da se kaže da ako ne možemo biti partner u BIH imamo pravo na svoj put, jedan od mogućih puteva je referendum o statusu RS da li ona želi ili ne da ostane u BIH. Medjunarodna zajednica tvrdi da to nije legalno i prihvatljivo ali referendum može da bude činjenica koju ne mogu mnogi da izbegnu kao takvu.


source.ba | Iz FK Sarajevo poručili: Najoštrije osuđujemo neodogovorno postupanje navijača zbog kojih će klub dobiti visoke kazne od UEFA-e!\nSarajevo je sinoć na Bilinom polju poraženo od BATE Borisova sa 2:1 u prvoj utakmici 3. pretkola Europa lige.\nUprkos tome što je klub sa Koševa bio mnogo bolji rival, bordo tim nije uspio izbjeći poraz u Zenici. Danas su se oglasili iz FK Sarajevo, čije saopćenje prenosimo u cjelosti:\n- Bordo tim ostavio je posljednji atom snage na terenu, igrači su pokazali volju, kvalitet i da ostvareni uspjeh prošle sezone nije slučajnost. Međutim, dan poslije utakmice sve to je u drugom planu. Nisu važne sjajne partije fudbalera, jedinstvo koje su pokazali, ne priča se ni o budućim partnerima u Zenici. Devetog avgusta, svi se bave predikcijama novčane kazne koja će uslijediti u narednom periodu, a bit će rigorozna.\nTokom susreta zapaljeno je nekoliko baklji koje su naknadno ubačene na teren, korišteni su topovski udari, što je kulminiralo pomjeranjem tehničkog osoblja tima BATE Borisov na terenu.\nFudbalski klub Sarajevo želi zahvaliti onim navijačima koji su došli u Zenicu i podržavali svoj klub poštujući pravila ponašanja na tribinama koje su iznimno bitna, te pružili sportsku podršku klubu koji se voli!\nNakon nekoliko godina uspješno je ogranizovan prijevoz vozom u Zenicu koji je besplatan za navijače, dogovoreno je korištenje parking mjesta bez novčane naknade. Postavljeni su temelji za uspješnu saradnju sa MUP-om ZDK u narodnom periodu, a sam dolazak velikog broja navijača na stadion Bilino polje prošao je bez incidenata. Logistički troškovi za stvaranje što ugodnijih uslova za navijače od prevoza do kompletne organizacije iznosili su više od 45.000 KM.\nNažalost, kazne koje prijete Fudbalskom klubu Sarajevo zbog pirotehničkih sredstava na tribinama i terenu, predstavljaju kočnicu u napretku kluba, kako s logističke tako i s reputacijske strane.\nFudbalski klub Sarajevo najoštrije osuđuje neodogovorno postupanje onih navijača koji su uprkos brojnim upozorenjima, ipak odlučili da ljubav prema klubu pokažu kaznama koje će u dogledno vrijeme biti izrečene klubu, a zasigurno će biti iznimno visoke - piše u saopćenju kluba s Koševa.\nTagovi: Europa ligaBATE BorisovFK Sarajevo


Vlasnik firme “Major domus”, koja zastupa skupštine stanara, Radovan Oreščanin kaže za 021 da zakonski nije moguće registrovati domaću životinju kao člana domaćinstvajer je Gradskom odlukom o kućnom redu definisano ko su članovi domaćinstva.\n“Predsednik Skupštine stanara prijavljuje broj članova domaćinstva na osnovu prijave vlasnika stana, a ne po ličnom nahođenju ili prema odluci Skupštine stanara. Zbog toga je nemoguće prijaviti kućne ljubimce kao članove domaćinstva. Doduše, ako neko izričito želi da prijavi životinju kao člana porodice onda to može da se uradi“, navodi Oreščanin za naš portal.\nS druge strane, ukoliko predsednik Skupštine stanara “Informatici” ipak dostavi spisak gde je nekome broj članova domaćinstava uvećan zbog psa ili nekog drugog ljubimca,stanaru ostaje samo da podnese tužbu protiv Skupštine stanara. Naime, iako na sajtu “Informatike” stoji furmular koji predviđa da se stanari potpišu i potvrde broj članova, ovo preduzeće u praksi prihvata sve što im dostavi predstavnik Skupštine.\n“Informatika ne ulazi u to šta predsednik Skupštine donese. On odgovara moralno, materijalno, krivično za sve dokumente koje potpiše. Ukoliko potpiše obrazac i prijavi 10 članova nekome, Informatika će to sprovesti. Znam da je u Informatici formular gde stoji i potpis vlasnika, ali u praksi kada predsednik potpiše i udari pečat oni to smatraju validnim“, navodi Oreščanin za 021.rs.\nU “Informatici” nisu objasnili zašto uopšte upisuju odluke Skupštine koje nisu potpisali vlasnici ljubimaca, i samo su naveli da “su skupštine stanara pravna lica koja sama donose ove odluke i Informatika to mora da poštuje“. Dodajmo i da se od Novosađana može čuti da je u nekim zgradama odavno praksa da se ljubimci upisuju kao članovi domaćinstva, a često to urade i sami vlasnici kako bi izbegli nepotrebne rasprave sa komšijama.\nVlasnik fime “Major domus” Radovan Oreščanin još kaže da ukoliko neko upiše dodatnog člana, račun mu se uvećava za oko 1.000 dinara, jer se u obzir uzima potrošnja vode, održavanje higijene i troškovi zajedničke struje. Ovim se neznatno smanjuju troškovi koje plaćaju drugi stanari, pa verovatno baš u tome i leži cela priča sa prijavom životinja.


Doboj: Dobra dinamika izgradnje novog objekta bolnice\nMinistar zdravlja i socijalne zaštite Republike Srpske Alen Šeranić zadovoljan je dinamikom izgradnje novog objekta Bolnice "Sveti apostol Luka" u Doboju, za koji kaže da se uspješno realizuje u saradnji sa lokalnom zajednicom i dobojskom Gradskom upravom.\n"Imao sam priliku ovdje da se uvjerim u kvalitet radova, što mi je potvrđeno i iz direkcije koja nadzire cijeli ovaj proces, a i da utvrdimo dalje aktivnosti i dinamiku kako i kroz koju fazu ćemo raditi kada je riječ o samoj bolnici", rekao je Šeranić novinarima.\nOn je naveo da je dobra priprema iz prethodnog perioda uslovila i brzu dinamiku na izgradnji samog objekta.\nŠeranić je rekao da je izgradnja nove bolnice podijeljena u tri faze i da je prva, koja se odnosi na projektovanje, izdavanjem građevinske dozvole i izradom glavnog projekta završena, te da se započelo sa drugom, odnosno izgradnjom objekta, a treća, koja podrazumijeva opremanje, teći će paralelno, prateći dinamiku izvođenja radova.\nŠeranić je zahvalio svim učesnicima angažovanim na realizaciji projekta, s obzirom na to da će nova zdravstvena ustanova služiti na dobrobit svim građanima.\nGradonačelnik Doboja Boris Jerinić rekao je da se dinamika radova odvija u predviđenom roku i da je zadovoljan što su interes za izgradnju savremene i moderne zdravstvene ustanove u Doboju pokazali srpski član Predsjedništva BiH Milorad Dodik i predsjednik Srpske Željka Cvijanović, koji su u prethodnom periodu posjetili gradilište.\nJerinić je naveo da vrijednost projekta iznosi oko 103.000.000 KM.\nDirektor Bolnice Mladen Gajić najavio je da će već sredinom iduće godine biti izgrađena konstrukcija bolnice kada će se uporedo krenuti i sa trećom fazom.\nGajić je istakao da će po izgradnji bolnica biti u rangu najsavremenijih bolnica na Balkanu.\nU današnjoj posjeti gradilištu bila je i poslanik iz Doboja u Predstavničkom domu parlamenta BiH Sanja Vulić.\nIzgradnja objekta bolnice na Usori realizuje se na osnovu ugovora sa kineskim izvođačem radova "Čajna Sinofarm internešnel korporejšn" /China Sinopharm International Corporation/ i "Šansi konstrakšn invesment grup" /Shanxi Construction Investment Group/.\nNakon što je uručen glavni projekat i dobijena građevinska dozvola, dobojsko preduzeće "Građ-promet" započelo je izgradnju.\nObjekat ima šest etaža, a predviđen je i heliodrom.\nFunkcionalna glavna cjelina objekta smještena je na prve tri etaže objekta, dok je na ostalim etažama stacionarni dio objekta. Na posljednjoj etaži objekta je uprava i dio tehničkog bloka za sistem ventilacije.\nPredviđeno je da u novom objektu sve medicinske službe budu pod jednim krovom.\nPredviđen je operacioni blok, koji će objediniti sve sale na jednom mjestu i koji će liftovima biti povezan sa urgentnim blokom i odjeljenjima gdje će se vršiti hospitalizacija pacijenata.\nPredviđen je i razvod medicinskih gasova kod svakog kreveta, nova vodovodna i elektro- infrastruktura, računarska mreža, kao i novi sistem grijanja prostora, te da sve prostorije u novoj bolnici budu klimatizovane.\nDoboj bolnica Alen Šeranić


Matvijenkova Vučiću: Putin vas čeka u Moskvi - Sputnjik Srbija\n14:23 24 Novembar 2020\n10:48 21.11.2017 (osveženo 11:49 21.11.2017) Preuzmite kraći link\nPredsednica Saveta federacije Rusije Valentina Matvijenko je na početku sastanka sa predsednikom Aleksandrom Vučićem poručila da Srbija nema razloga za brigu jer Rusija neće promeniti stav kada je u pitanju naša zemlja.\nKako je rekla, Rusija će nastaviti da podržava teritorijalnu celovitost Srbije i da razvija odnose zasnovanim na obostranim interesima.\n„Srećna sam zbog našeg ponovnog susreta, poslednji put smo se sastali 2015. godine dok ste obavljali funkciju premijera. Želim da prenesem pozdrave našeg predsednika Vladimira Putina i da poručim da vas on čeka u decembru u Moskvi, kao i da je siguran da će ta poseta dati novi impuls rusko-srpskim odnosima“, istakla je Matvijenkova.\nOna je naglasila da će ta poseta biti idealna prilika da se ponovo sagledaju strateški odnosi između Rusije i Srbije i da se naprave planovi za dalju saradnju.\n„Vi niste samo naš partner, već i naš bratski narod. Rusija je uvek bila tu pored Srbije, tako će biti i u budućnosti, baš kao i kada je u pitanju kosovski problem“, poručila je Matvijenkova.\nOna je dodala i da je celokupna istorija rusko-srpskih odnosa bila takva, i da će Rusija nastaviti da sprovodi tu politiku, jer je, kako je istakla, Rusija uvek držala svoju reč.\nVučić je, međutim, rekao da je Srbija zahvalna Rusiji i predsedniku Vladimiru Putinu jer je nakon isporuke aviona MiG-29 postala bezbednija zemlja.\nOn je izrazio uverenje da će odnosi između Srbije i Rusije nastaviti da se razvijaju, te da će i trgovinska saradnja nastaviti sa rastom.\nVučić je ponovio stav da Srbija nije uvela sankcije Rusiji i da nikada to neće učiniti.\nDobre šanse za potpisivanje sporazuma sa Evroazijskom unijom\nNakon razgovora sa srpskim predsednikom, Matvijenkova je novinarima izjavila da uprkos sankcija koje Rusija ima sa čitavim nizom zemalja, trgovinska razmena sa Srbijom ove godine beleži rast, realizuju se programi u sferi energetike, železnice, a u toku su i pregovori o različitim projektima industrijske saradnje.\n„Pored toga, aktivno se vode pregovori o potpisivanju sporazuma između Srbije i Evroazijske unije. Srbija je, uz Vijetnam, jedna od država koja ima dobre šanse da potpiše takav sporazum. To bi Srbiji otvorilo nove prilike u saradnji sa Rusijom, kao i sa drugim zemljama Evroazijske unije“, istakla je Matvijenkova i dodala da je Rusija zainteresovana i za veću saradnju kada je reč o vojnoj industriji.\nPredsednica Saveta federacije Rusije Valentina Matvijenko na pres-konferenciji u Beogradu\nOna je ponovila stav da Rusija izuzetno ceni tvrdu poziciju srpske vlasti kada je u pitanju neuvođenje antiruskih sankcija, ali i poziciju da će Srbija zauvek ostati vojno neutralna i da ne planira da ulazi u bilo kakve vojno-političke saveze.\n„Srbija je suverena zemlja i ima pravo da rešava kakav vektor razvoja će preduzeti i sa kim će sarađivati. Rusija poštuje izbor Srbije i njene ambicije da uđe u sastav EU. Srbija sprovodi viševektornu politiku i sarađuje i sa EU, i sa Rusijom", navela je ona.\n„Na sve opaske da ne sme da sedi na dve stolice i da mora da napravi izbor između EU i Rusije, Srbija tvrdo odgovara da će nastaviti saradnju sa Rusijom kao sa jednim od najvažnijih strateških partnera, što Moskva duboko poštuje“, istakla je Matvijenkova i dodala da do ulaska Srbije u sastav EU ima još vremena, te da je rano o tome još uvek govoriti.\nGovoreći o NATO-u, Matvijenkova je rekla da je od Vučića dobila uveravanja da Srbija nikada neće ući u sastav Alijanse, jer srpski narod nikada neće zaboraviti bombardovanje 1999. godine. Sa druge strane, učešće Srbije u pojedinim vežbama je suvereno pravo Beograda, i Rusija ni na koji način neće ograničavati Srbiju kada je o tome reč. „Ako je ta vrsta saradnje isplativa nekoj zemlji, onda nema šta o tome da se priča, i Rusija se pridržava takvih principa“, dodala je predsednica Saveta Federacije.\nKada je reč o Kosovu, Matvijenkova je istakla da Rusija sprovodi umerenu politiku i u okviru UN i Saveta bezbednosti, da Rusija podržava suverenit Srbije, njenu nezavisnost, kao i da osuđuje nezakonito otcepljenje Kosova.\n„Smatramo da sama Srbija mora u okviru inkluzivnog dijaloga da rešava to pitanje. Srbija, nadam se, nikada neće priznati nezavisnost Kosova, a Rusija će kao član Saveta bezbednosti podržavati Srbiju u svim tim rešenjima koja su prihvatljiva isključivo za Srbiju i nikako drugačije“, zaključila je Matvijenkova.\nNakon sastanka sa srpskim predsednikom, Matvijenkova je položila venac na Groblju oslobodilaca Beograda.


Đurić:Haradinajev ministar polјoprivrede ne predstavlјa Srbe - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić:Haradinajev ministar polјoprivrede ne predstavlјa Srbe\nĐurić:Haradinajev ministar polјoprivrede ne predstavlјa Srbe\nNovoimenovani Haradinajev tzv. ministar polјoprivrede ne predstavlјa srpski narod, ne deluje u konsultacijama i dogovoru sa institucijama države Srbije, ne uživa demokratski legitimitet i biće tretiran u skladu sa tim.\nSa ovom i drugim osobama koje deluju suprotno jedinstvenoj državnoj politici na Kosovu i Metohiji neće biti bilo kakve komunikacije i saradnje, kako od državnih organa Republike Srbije, tako i od strane legalno i legitimno izabranih predstavnika srpskog naroda na KiM na svim nivoima, uklјučujući lokalni i centralni.\nOnima koji rade protiv interesa svog naroda, a za račun tuđih i sitnosopstvenih interesa biće uvek i svuda zatvorena vrata. Ovaj podmukli potez Prištine za cilј ima rušenje sloge među Srbima na Kosovu i Metohiji i slablјenje njihove političke pozicije. Rezultat će, međutim, uveren sam biti upravo suprotan.


Sporovi odlažu prodaju banja - Ekonomske Vesti\n11. okt. 2014 11. okt. 2014 Ekonomske Vesti Agencija za privatizaciju, banje, Berislav Vekić, Fond PIO, Milan Grujić, Ministarstvo zdravlja\nSrpske banje na spisku Agencije za privatizaciju za prodaju neće biti privatizovane dok se ne reše sporovi koje država ima sa Fondom PIO oko vlasništva nad tom imovinom, rečeno je Tanjugu u Ministarstvu zdravlja.\nTo što su banje, specijalne bolnice i rehabilitacioni centri na spisku za privatizaciju, ne znači da država ne može da odustane od prodaje, rekao je državni sekretar u Ministarstvu zdravlja Berislav Vekić.\n„Kupac bi u svakom slučaju želeo čiste račune, da zna da li je vlasnik država ili PIO Fond. Ovako, jedino da prodamo na neviđeno , pa da se novi vlasnik onda bavi papirologijom. To bi, s druge strane, moglo da se oduži, a naša želja je da ubrzamo privatizaciju“, rekao je Vekić i dodao da banje nikako ne bi smeli da prodajemo „budzašto“.\nPodsetio je da je do sada bilo više sudskih sporova države i Fonda PIO vezano za vlasništvo nad banjama, te da je nešto od toga i rešeno.\nPrema njegovim rečima, Srbija zvanično ima 52 banje i više od 300 termalnih izvora, a trebalo bi, kako kaže, čim se reši pitanje svojine, da se razmišlja u pravcu prodaje ili javno-privatnog partnerstva.\nUpitan da li će i izvori biti na prodaju, odgovara da neće jer je voda vlasništvo države, ali da postoji mogućnost koncesije, da se oni ustupe investitoru na određeni broj godina uz naknadu.\nMilan Grujić iz Upravnog odbora Fonda PIO i predsednik Sindikata zaposlenih u komunalno-stambenoj delatnosti smatra da bi banje i specijalne bolnice trebalo da se vrate onima koji su ulagali.\n„To neće biti lako i očekuje se pomoć vlade u traženju strateškog partnera „, rekao je Grujić u izjavi za Tanjug.\nOn je naveo da je pre tri godine u okviru Fonda PIO formirana Radna grupa za restrukturiranje PIO fonda. „Vlada Srbije je u prethodnim mandatima donosila odluke u kojima je pokušavala da na posredan način otuđi imovinu Fonda PIO i stvaranjem deoničarskih društava ograničene vrednosti sa malim kapitalom od 100 evra dali su mogućnost da se otuđuje imovina koja je stvarana iz sredstava osiguranika“, rekao je Grujić.\nOn je rekao da postoji 30 sporova u vezi sa banjskom imovinom, te da je Ustavni sud, prema njegovim rečima, potvrdio da je to imovina koja pripada osiguranicima i korisnicima prava Zato bi, kaže, ta imovina trebalo da se vrati izvornom vlasniku.\nTrebalo bi, dodao je, i definisati titulara, a on smatra da se što se toga tiče stvari kreću u dobrom smeru.\nOn je izrazio nadu da će imovina fonda, odnosno udeo vlasništva u banjama biti definisana na pravi način i kvalitetno kako bi bila pandan privatnim fondovima i institucija koja će u u dogledno vreme moći da vodi računa o samoj sebi i svojim osiguranicima i korisnicima prava.\nS druge strane, Vekić je podsetio da je PIO Fond 70-ih godina prošlog veka imao višak novca koji je ulagao u banje, brojne zdravstvene ustanove, Klinički centar Srbije…, ali i da u poslednjuh 25 godina novac u održavanje ulaže isključivo država.\n„PIO Fond u poslednjih 25 godina nije imao novca ni za penzije, pa u održavanje nije nie ulagano, ni jednu sijalicu nisu kupili. A budući da je naše ministarstvo nadležno za specijalne bolnice, mi smo godinama ulagali novac u njihovo održavanje. Baš zato nije jednostavno da utvrdimo šta kome pripada“, objasnio je za Tanjug Vekić.\nIdeja ministarstva zdravlja i ministarstva socijalne politike je da se ponovo oformi radna grupa u kojoj će, pored ta dva ministarstva biti i predstavnici ministarstva privrede, finansija, RFZO, Udružnja banja Srbije…\n„Ta radna grupa bi trebalo da napravi procenu i utvrdi ko je tu vlasnik“, navodi Vekić.\nUnija poslodavaca Srbije, koja ima predstavnike i u UO Fonda PIO ranije je ukazivala da bi reformom penzijsko-invalidskog sistema trebalo da bude obuhvaćeno i vraćanje imovine PIO fondu, među kojima su bolnice i banje, koje su izgrađene sredstvima tog fonda.\nTakođe su ukazivali u više navrata da su strani investitori zainteresovani za ulaganje u banjske kapacitete u Srbiji. Oni su, naime, predlagali da se prvo sredi dokumentacija oko vlasništva i dozvola, izradi studija o mogućnostima i pozovu investitori da na terenu vide kakvo je stanje.\nTada su naveli i primer iskustva Češke i Poljske, gde su prihodi banja posle privatizacije porasli i do 40 puta.\n← Krajem meseca rezultati revizije invalidskih penzija\nSavet zaposlenih Folksvagena piše svojoj upravi →\nPočetna cena za Studio B 528.626 evra


19.04.2021 / 16:47 Ekonomija - Federalni ministar sa predstavnicima UNDP-a\nNa sastanku je rezidentna predstavnica UNDP-a Steliana Nedera istakla kako UNDP kroz različite projekte pomaže privrednicima i poljoprivrednicima u BiH, osvrnuvši se posebno na projekte EU4BUSINESS i EU4AGRI.\nCilj projekta EU4AGRI je modernizacija poljoprivredno-prehrambenog sektora i poticanje ruralne ekonomije u BiH.\nProjekt je vrijedan 20,25 miliona eura i finansira ga Evropska unija sa 20 miliona eura, a sufinansiraju sa 250.000 eura i provode UNDP i Češka razvojna agencija.\nProjekt EU4AGRI obuhvata komponente bespovratne podrške investicijama i tehničke pomoći.\n- Naša namjera je da nastavimo realizirati projekte iz oblasti poljoprivrede i prehrambene industrije te nastavimo dosadašnju dobru saradnju s Federalnim ministarstvom poljoprivrede, vodoprivrede i šumarstva – istakla je Nedera.\nNa današnjem sastanku razgovarano je i o projektima unapređenja vodnih usluga na području Federacije BiH, a na tom putu, kako je naglasila Nedera, UNDP je spreman pružiti podršku.\nMinistar Dedić je podsjetio da je UNDP realizirao brojne projekte i time značajno doprinio poboljšanju socio-ekonomskih prilika u BiH.\n- Federalno ministarstvo poljoprivrede, vodoprivrede i šumarstva je partner na projektu EU4AGRI. Mi ćemo u narednom periodu ponuditi aktivnije učešće u radu projektnih grupa i na taj način još kvalitetnije pomoći realizaciju ovog projekta. Naša saradnja sa UNDP-om u narednom period proširit će se i u sektoru voda - kazao je ministar Dedić.\nPoljoprivrednici s područja FBiH javne pozive u okviru projekta EU4AGRI mogu pratiti na web stranici UNDP-a u BiH, saopćeno je iz Federalnog ministarstva poljoprivrede, vodoprivrede i šumarstva.


Francuski političari predložili da se Snoudenu da azil - 24.06.2015, Sputnik Srbija\nFrancuski političari predložili da se Snoudenu da azil\nNeki francuski političari izneli su predlog da se pruži azil Edvardu Snoudenu, kao odgovor na špijuniranje američkih obaveštajnih službi telefona nekoliko... 24.06.2015, Sputnik Srbija\n21:50 24.06.2015 (Osveženo: 16:19 05.10.2015)\nNeki francuski političari izneli su predlog da se pruži azil Edvardu Snoudenu, kao odgovor na špijuniranje američkih obaveštajnih službi telefona nekoliko francuskih predsednika, piše „Figaro“.\nIzmeđu ostalog, poslanik Evropskog parlamenta Janik Žado poziva da se „izda pasoš Edvardu Snoudenu, koji traži politički azil“. Po njegovom mišljenju, u takvom slučaju, bivši saradnik NSA bi mogao da podeli sa francuskim poslanicima svoje podatke o metodama rada američkih obaveštajnih službi u inostranstvu.\nIzgleda da se ovog mišljenja pridržava jedna od vodećih predstavnica „zelenih“ Eva Žoli, koja je iskritikovala Pariz za to što je pre nekoliko godina izrazio spremnost da preda Snoudena Vašingtonu.\nList naglašava da francuske vlasti u ovoj fazi još nisu donele odluku kakav će biti odgovor u vezi sa špijunskim skandalom. Fransoa Oland vodi konsultacije po ovom pitanju sa poslanicima parlamenta.


Sirija – novo klupko velikih sila - 09.01.2019, Sputnik Srbija\nSirija – novo klupko velikih sila\nDa li su odnosi Turske i SAD ušli u novu fazu zaoštravanja posle odluke Vašingtona da odustane od povlačenja iz Sirije? 09.01.2019, Sputnik Srbija\nsputnjik intervju, radio, slobodan janković\n21:30 09.01.2019 (Osveženo: 07:48 10.01.2019)\nDa li su odnosi Turske i SAD ušli u novu fazu zaoštravanja posle odluke Vašingtona da odustane od povlačenja iz Sirije?\nZbog čega ni SAD nemaju jedinstven stav o svom stasu u Siriji? Kako bi izgledalo američko povlačenje iz Sirije? Kako Amerikanci pokušavaju da pridobiju Tursku za sebe, da li će im ipak prodati „patriot“ i da li su spremni da izruče Gulena kojeg Turska optužuje za puč u leto 2016. Da li su Rusi već vezali Tursku za sebe izgradnjom „Turskog toka“? Tursku na proleće očekuju veoma značajni lokalni izbori, kako na njihov ishod utiče razvoj situacije u Siriji?\nOd koga bi Sirija mogla da dobije najveću pomoć u obnovi zemlje, koje arapske države su spremne da finansiraju izgradnju devastirane Sirije? Zašto bi Kina mogla da bude veliki investitor?\nEmisiju vodi i uređuje Aleksandra Stanić.


RTCG - Radio Televizija Crne Gore - Nacionalni javni servis :: Društvo :: Priznanje paraolimpijki Marijani Goranović\nAMBASADA SAD 16. 04. 2013. 21:18 >> 21:18 0\nPriznanje paraolimpijki Marijani Goranović\nAmbasadorka Sjedinjenih Država u Crnoj Gori Su K. Braun dodijelila je danas prvo “Ambasadorovo priznanje za građanski aktivizam” Marijani Goranović, paraolimpijki, atletičarki i NVO aktivistkinji.\nKomisija Ambasade SAD, kako je saopšteno, izabrala je Marijanu Goranović za prvu dobitnicu “Ambasadorovog priznanja za građanski aktivizam” zbog njenog doprinosa poboljšanju statusa osoba sa invaliditetom u Crnoj Gori.\nNa svečanosti u američkoj rezidenciji, ambasadorka Braun je istakla da “zahvaljujući svojoj hrabrosti, pozitivnoj energiji i istrajnosti, Marijana je ostvarila sjajan rezultat na Paraolimpijskim igrama 2012. Njeni izvanredni rezultati u Londonu, kao i posjete školama i razgovori sa djecom širom Crne Gore, izdvajaju Marijanu kao primjer i liderku koja svojim djelovanjem doprinosi unapređenju položaja osoba sa invaliditetom u Crnoj Gori.”\nZamjenica pomoćnika američkog državnog sekretara u Birou za evropska i evroazijska pitanja Bej Feng, koja je u posjeti Crnoj Gori od 14. do 17. aprila, i grupa aktivista u oblasti prava osoba sa invaliditetom i ljudskih prava, prisustvovali su ovom događaju.\n“Ambasadorovo priznanje za građanski aktivizam“ ustanovljeno je s ciljem odavanja priznanja pojedincima i organizacijama za njihove odlične rezultate na polju građanskog angažmana. Ovim priznanjem Ambasada SAD u Podgorici nagrađuje one koji su se svojim aktivnostima, kako u lokalnim zajednicama tako i u širem crnogorskom društvu, izdvojili kao aktivni građani i lideri, zaključuje se u saopštenju Ambasade.\nMarijana Goranović Sju K. Braun


Tači: Pomirenje sa Srbijom teško, ali nije nemoguće\nVesti Autor:FoNet12. nov. 201811:04 > 14:40\nPredsednik Kosova Hašim Tači izjavio je na Mirovnom forumu u Parizu da je pomirenje sa Srbijom teško, ali nije nemoguće, prenela je Televizija Kosova.\nTači je istakao da na našem prostoru nijedna generacija do sada nije bila pošteđena rata, zbog čega bi trebalo uraditi sve da se to ne dogodi i narednoj generaciji.\nZa Kosovo je status kvo veoma opasan i ne bismo smeli da čekamo da se sukob sa Srbijom prenese i na narednu generaciju, rekao je Tači i upitao ko bi želeo da razmišlja o dugoročnim posledicama nepostizanja sporazuma sa Srbijom.\n„Posledice bi bile novi ratovi, tragedije i jačanje populizma i nacionalizma i zato mislim da narednu generaciju ne bismo smeli dočekati bez istorijskog mirovnog sporazuma sa Srbijom“, poručio je Tači.\nPredsednik Kosova objavio je danas da se u Parizu po prvi put susreo sa predsednikom Rusije Vladimirom Putinom s kojim je razgovarao o procesu normalizacije odnosa sa vlastima u Beogradu.\n„Dijalog o normalizaciji odnosa između Kosova i Srbije je mogućnost postizanja sveobuhvatnog pravno obavezujućeg sporazuma i bio je u fokusu našeg razgovora. U vezi s ovim pitanjem predsednik Putin je bio jasan: ‘U slučaju da vi (Beograd i Priština) postignete mirovni sporazum Rusija će podržati taj sporazum“, napisao je Tači na Fejsbuku.


Predsednik Vučić na biznis forumu u Leposaviću - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Predsednik Vučić na biznis forumu u Leposaviću\nPredsednik Vučić na biznis forumu u Leposaviću\n08.septembar 2018. Izvor: Tanjug\nPredsednik Srbije Aleksandar Vučić posetio je biznis forum u Leposaviću, gde se danas sastalo više od 100 privrednika iz centralne Srbije i sa Kosova i Metohije.\nVučić je obišao štandove srpskih opština na KiM i pogledao njihovu ponudu.\nNa biznis forumu su predstavlјene firme na štandovima 10 opština: Ranilug, Novo Brdo, Klokot, Leposavić, Kosovska Mitrovica, Zvečan, Zubin Potok, Štrpce, Gračanica i Parteš.\nVučić će zatim pogledati promo film Investicioni potencijali Kosova i Metohije i obratiti se učesnicima foruma.\nKancelarija za KiM je organizovala forum, u sportskoj hali u Leposaviću, na kojem su učestvovale firme iz strukovnih udriženja privrednika iz centralne Srbije, kao i neke od najvećih domaćih kompanija.\nForum je bio prilika za poslovne susrete vodećih kompanija iz centralne Srbije sa privrednicima sa KiM, kao i za predstavlјanje privrednih i investicioni potencijala opština sa većinskim srpskim stanovništvom na KiM.\nOd većih kompanija prisutne su MK grupa, Moji brendovi, Sirogojno, Alko grupa, Komtrejd, Jela Jagodina, Komercijalna banka, Banka Poštanska štedionica i druge.\nVučić privrednicima:Ulažite,i u srpske i u albanske sredine\nPredsednik Srbije Aleksandar Vučić pozvao je danas srpske privrednike da ulažu na Kosovo i Metohiju, kako u srpskim opštinama, tako i albanske sredine.\nVučić je, zatvarajući Poslovni forum u Leposaviću, izrazio zadovolјstvo što na ovoj manifestaciji učestvuju dve banke i najveće kompanije iz centralne Srbije, što su pokazale interesovanje za ulaganje na KiM i naš narod, najavivši da će prilikom posete Kini da se založi da kineski investitor koji je nameravao a nije došao u Leposavić, ipak dođe.\n„Jedan veliki investitor iz Kine koji je trebalo da dođe u Leposavić otkazao je zbog svih dešavanja. Tokom posete Kini zamoliću da ipak dođu"; rekao je on.\n„Molim privrednike iz centralne Srbije da sagledaju mogućnosti ulaganja i podršku našem vrednom narodu na KiM. Za to će država Srbija dati posebne subvencije", najavio je on.\nUkazao je da postoje i dva problema, od kojih su prvo subvencije, najavivši da će država uraditi veoma dobar program u formi uredbe.\nOcenio je, takođe, da neće biti lako da se ovakva uredba napravi, jer postoje mnogi problemi, kao što je granica koju mi ne priznajemo.\nDruga stvar, objasnio je, je malo složeniji problem, a tiče se pitanja pravne sigurnosti ulaganja, pre svega bankarskih garancija.\n„I za to ćemo naći rešenje ili ćemo pružiti podršku kao neko ko daje garanciju. Da vidimo sve moguće načine, da umrežimo što više stvar,i a bi ste bili motivisani za ulaganje na KiM", podvukao je on.\nVučić je ocenio da su lјudi na KIM vredni, navodeći kao primer da se kornišoni iz Zubinog Potoka prodaju u Nemačkoj, a jabuke mogu da idu na rusko tržište.\n„Mnogo toga što napravite završava na našem tržištu. MI ćemo videti kako posebnim podsticajima da pomognemo onima koji bi da otvore hlađače, jer su otupna mesta nešto što su mi tražili svi predsednici opština.\nPozvao je srpske privrednike da ulažu i u albanske srdine na KiM.\n„Pravite novac, jer je naš cilј da Srbija bude ekonomski najjača", rekao je on\nVučić je naveo da novca imamo, i istakao da je pre četiri godine, kada je postao premijer, Srbija imala javni dug od 79 odsto, a 1. januara 2019. godine taj dug biće i ispod 48 odsto.\nKako je naveo, tada je jedna zemlјa u regionu imala 25 dosto, a druga 55 odsto javnog duga, dok su ti dugovi sada 49 odnosno 73 odsto BDP.\nDodao je i da smo pretekli sve u regionu po visini plata i penzija, sem Crne Gore, ali računa, kaže, da će za 15, 16 meseci Srbija i nju preteći u tom segmentu.\nTo je, kaže, stoga što imamo najzdravije stanje i jedini smo, a i među prvima smo u Evropi, sa rastom od 4,9 odsto BDP, i zato jesmo u stanju da pružimo i ponudimo velike podsticaje i subvencije privrednicima da ulažu u KiM i to ne samo na sever, već i južno od Ibra.\nDaćemo sve od sebe da i kroz razvoj školstva, kroz kosovski dodatak, penzije. . . učinimo sve da naši lјudi na KiM žive bolјe.\nVučić: Ulagaćemo ovde i dalјe, Srbija sada to može\nDržava će da ulaže ovde, jer Srbija to sada može, i već ulažemo u energetske objekte, u Gazivode, u ekološke zgrade, u brojne pogone, samo u Trepču ulažemo 13 miliona evra, to je veliki novac, rekao je večeras predsednik Aleksandar Vučić na sajmu privrednika u Leposaviću.\n"Srbija to može da uradi i ovi lјudi su srećni što smo spremni da i dalјe ulažemo, kao što smo spremni da privrednicima iz centralne Srbije koji žele da ovde ulažu olakšamo poslovanje", rekao je Vučić gostujući na javnom servisu.\nNaši lјudi treba da rade i s Albancima, da zarađuju, da ekonomski budemo snažaniji, da budemo najsnažniji, jer za to sada imamo uslova, rekao je predsednik, dodajući da zna da lјudima koji teško žive to i dalјe zvuči nerealno.\n"Ali pre četiri godine to je bilo još mnogo teže i neki su mi se smejali, ali danas mi se više niko ne smeje, jer smo lideri u mnogo čemu", naveo je predsednik.\nUpitan šta lјudima s kojima je danas razgovarao najviše nedostaje, rekao je da su to nova ulaganja, ali pre svega mir i stabilnost, a na opasku reportera da je "Kosovo sve samo ne stabilno", Vučić je naveo da je to tačno, jer, kako je pojasnio, na severu Kosova lјudi ne znaju u kojoj državi rade.\n"A ovi na jugu rade po kosovskom sistemu i to nije problem, ali su suštinski za naše lјude koji hoće da ovde ulažu problem, recimo, bankarske garancije, na šta da dovbiju hipoteku...jer monopol na fizičku prinudu ima Priština a ne Beograd", naveo je.\nZbog toga, dodao je, tražimo neko drugo rešenj i druge načine za obezbeđenje investicija kako bismo pomogli privrednicima iz centralne Srbije koji žele da ulazu na KiM.\nU tom je smisli pomenuo da su neki već našli i strana tržišta na koja izvoze proizvode sa KiM, pa se tako voće i povrće izvozi u Nemačku, Rusiju.\n"Možemo da pomognemo, ima zainteresovanih i to je dobro", poručo je.\nVučić: Hoćemo ekonomski snažnijeg i jačeg Srbina na KiM\nPredsednik Srbije Aleksandar Vučić rekao je da je tokom današnje posete Kosovu i Metohiji dao klјučne smernice šta će Srbija da čini u narednom periodu, a to je da omogući da Srbi budu ekonomski jači i snažniji, dodajući da je njegov posao da pokuša da ispravi greške koje je Srbija načinila u prethodnom periodu.\n"Hoćemo ekonomski snažnijeg i jačeg Srbina na Kosovu i Metohiji, hoćemo da Srbija pomogne više jer nije više u stanju bankrotstva kao što je bila od 2008. do 2014. godine. Srbija danas ekonomski raste i napreduje punim jedrima najbrže u Evropi zajedno uz Polјsku", rekao je Vučić za RTS.\nNa konstataciju da je u ovom trenutku mala šansa da će međunarodna zajednica pristati na kompromis koji bi postigli Beograd i Priština, Vučic je ukazao da je to, između ostalog, posledica silnih grešaka koje su neki prethodni na vlasti uradili po pitanju KiM.\n"Plaća se cena za greške i pogrešne poteze. Moj posao je da pokušam da ispravim greške,a ne da spavam i čekam da prođe vreme", naglasio je predsednik.\nVučić: Planovi za 10 srpskih opština, ali, dajte projekte...\nPredsednik Srbije Aleksandar Vučić večeras je, na biznis forumu u Leposaviću, izneo planove za razvoj 10 opština na KiM sa većinski srpskim stanovništvom.\nVučić je naveo da će u Leposaviću pomoći fabriku za preradu drveta kako bi imala višu fazu prerade, u planu je da se otvori fabrika za proizvodnju nameštaja i fabriku peleta, a 13 miliona evra Trepča će uložiti u pogon za proizvodnju baterija, gde će biti zaposleno između 250 i 300 radnika.\nTakođe, najavio je pomoć u pronalaženju investitora za Šik Kopaonik.\nKada je reč o Zubinom Potoku, Vučić kaže da će pomoći nastavak proizvodnje u fabrici tekstila Javor, kao i otvaranje i obnavlјanje kapaciteta u fabrici nameštaja Simpo, ali i zemlјoradničku zadrugu, koja je najveći otkuplјivač voća i povrća na KiM.\nZa Kosovsku Mitrovicu je Vučić rekao da će pomoći otvaranje IT centra koji će proizvoditi softvere i da je tu država spremna da uloži veliki novac, ali i nastavak nezavršene sportske hale...\nRadiće se i centralni gradski trg, naveo je i dodao da je severna Kosovska Mitrovica, kao i Gračanica, svojevrstan simbol i da, kao takva, mora da se i razvija i napreduje.\n"Hoćemo i imamo snage, makar sve novo izgradili, da napravimo jedan od najlepših srpskih gradova i ne samo da uredimo centralni trg, nego i sve drugo. To je slika i prilika Srbije, to je slika i prilika srpskog naroda", rekao je Vučić.\nU Zvečanu će država pomoći završetak Rajske banje u Banjskoj, uskoro počinje proizvodnja piva u Banjskoj, a tu je i sušara za voće od 1000 kilograma u turnusu.\nU Gračanici, dodaje Vučić, tebalo bi da bude otvorena farma sa 10.000 koka nosilјa i proivodnju jaja, da se povećaju kapaciteti klaničarske industrije, kao i da se napravi fabrika sanitetskog materijala, za šta će se dati najveći podsticaji potencijalnom investitoru.\nVučić je pozvao lјude iz Raniluga da predlože projekte, kao i iz opštine Parteš, dodajući da bi u obe te opštine trebalo obnoviti lokalne puteve.\nU Novom Brdu bi trebalo otvoriti liniju za obradu prehrambenih sirovina, kao i farmu za 300 grla junadi i turistički sadržaji.\nU Štrpcu će će biti uloženo u razvoj pekarskog pogona, kao i završetak vrtića.\nPredsednik Srbije je pozvao sve opštine da dođu sa pripremlјenim planovima i projektima, a da će se sve što se može i uraditi i uložiti novac, a poručio i da bi se onda ponovo videli za godinu dana da zajedno sagledaju šta je učinjeno i šta nadalјe može i treba da se radi.


Javno - istrazivanja - Advokat Aleksandra Obradovića: Skinuti oznaku tajne u predmetu protiv uzbunjivača iz Krušika\nGajić u prigovoru navodi da krivični postupak protiv Aleksandra Obradovića od početka prate nepravilnosti i kao najveću ističe činjenicu da je tužilaštvo, kako kaže za BIRN, pokušalo da ga spreči da javno govori o predmetu time što je većinu dokaza u predmetu označio kao tajnu.\nNaime, u prigovoru Gajić navodi da je nadležno tužilaštvo 23. septembra ove godine sačinilo Naredbu o čuvanju tajne, kojom je, po slobodnoj proceni branioca, oko 80 odsto dokaza, koji se nalaze u spisu predmeta, proglašeno za tajnu, uz obavezu branioca da se shodno članu 304 Zakonika o krivičnom postupku (ZKP) obaveže na čuvanje podataka, koji mu budu dati na raspolaganje.\nKonstatujući da nakon što tužilaštvo već godinu dana drži okrivljenog pod istragom, tokom koje odbrana nije videla nijedan dokaz na osnovu kojeg tužilac tereti Obradovića, Gajić u prigovoru ocenjuje da tužilac donosi odluku preko koje je „valjda smislio da zapuši usta odbrani i okrivljenom i to baš u vezi sa dokazima“.\nGajić kaže da su to pre svega komercijalni ugovori i izvozne dozvole iz čijeg sadržaja se vidi ko se sve u vezi sa prodajom oružja, koje proizvodi Krušik, bavio kriminalom na štetu te kompanije i interesa Republike Srbije, a zbog čega nema govora o bilo kojim tajnama, kao što to propisuju i zakoni koji se odnose na tajne.\n„Dakle, svi komercijalni ugovori, sve izvozne dozvole, sve je tužilac označio kao poverljive podatke u predmetu. Do toga je došao tako što je tražio mišljenje Ministarstva odbrane i Vojnotehničkog instituta u vezi sa stepenom poverljivosti dokumentacije, koja je pronađena kod Obradovića. Naravno da je pitanje tajne rešeno isključivo zakonom i da mišljenja trećih lica nisu relevantna“, kaže Gajić za BIRN.\nU prigovoru Apelacionom tužilaštvu Gajić navodi da je ovu naredbu odbio da potpiše.\n„Takođe, odbio sam da potpišem i Službenu belešku u vezi sa činjenicom da sam odbio da potpišem naredbu tužioca“.\nGajić kaže i da mu tužilac nije dozvolio da kopira pomenutu Naredbu o čuvanju tajne i Službenu belešku, kojom je trebalo da potvrdi da je odbio da primi Naredbu, uz obrazloženje da to nisu dokazi u postupku.\nOn kaže da za odbranu, odnosno branioca, ne mogu postojati tajne u postupku.\n„Nije sporno, naime, da kada su u pitanju navedena Naredba, Službena beleška i popis sadržaja spisa ne radi se o aktima koji bi se koristili kao dokaz u postupku, ali je zato nesumnjivo da ovi akti, po dubokom uverenju odbrane, predstavljaju dokaz o nezakonitom postupanju tužioca za visokotehnološki kriminal, koje mi tužilac ne može uskratiti“, navodi Gajić u prigovoru.\nGajić dodaje da mu je tek 5. oktobra ove godine „pod prismotrom u prisustvu saradnika postupajućeg zamenika tužioca Aleksandra Momčilovića“ omogućen pregled jednog dela spisa predmeta, pa je tako, kako kaže, jednom svedoku koji je saslušan u postupku, predočen dokument u koji odbrana nije imala uvid.\n„Dana 14.10.20120. godine postupajući tužilac saslušao je kao svedoka Stevana Nikčevića, državnog sekretara Ministarstva za turizam, trgovinu i telekomunikacije. Pored ostalog, a to je zabeleženo i u zapisniku, svedok se izjašnjavao na neke dokumente, koje mu je tom prilikom predočio tužilac. Dokumenti, koji su predočavani svedoku, spadaju u dokumente koje tužilac nije dao na uvid odbrani, jer je branioca de fakto ucenio potpisivanjem upozorenja, koje se na branioca ne može odnositi pravilnim tumačenjem odredbe čl.304 ZКP-a. U vezi sa navedenim, branilac je na zapisnik stavio primedbu na postupanje tužioca prilikom izvođenja dokazne radnje“, navodi Gajić.\nOn se u prigovoru osvrnuo i na izjavu tužioca za VTK Branka Stamenkovića da se bliži okončanje istrage i podizanje optužnice protiv Aleksandra Obradovića.\n„Smatram da je neprofesionalno da tužilac najavljuje preko medija podizanje optužnice, u fazi kada je istraga u toku i kada tužilac ima obavezu da prikuplja i dokaze, koji idu u korist odbrane, kao i u momentu kada istraga još uvek nije stigla ni do faze da tužilac omogući odbrani da predloži svoje dokazne predloge u toku istrage u skladu sa Zakonikom o krivičnom postupku“.\nGajić ocenjuje da je na ovaj način kako postupa tužilaštvo, očigledna namera da se od javnosti sakriju činjenice, koje govore u prilog tvrdnjama koje je izneo Aleksandar Obradović i koje ukazuju na kriminal u vezi sa trgovinom oružjem iz Krušika.\n„U skladu sa iznetim, tražim da izdate obavezujuće uputstvo nižem tužiocu da skine oznaku tajne sa predmeta ili da mi omogući kopiranje Naredbe o čuvanju tajne od 23.9.2020. godine, Službenu belešku od 23.9.2020. i popis sadržaja spisa predmeta, jer to nisu dokazi na kojima se temelji optužba, pa samim tim ne mogu biti tajna za branioca, već se radi o dokazima o nezakonitom postupanju tužilaštva, na koje odbrana ukazuje i koje ima pravo da ovim dokumentima dokazuje“, zaključuje Gajić.\nFondacija „Kluni" pomaže Aleksandru Obradoviću\nAdvokat Gajić kaže za BIRN da ga je pre dva dana kontaktirala Kluni Fondacija koja hoće da pomogne Aleksandru Obradoviću, jer takve slučajeve prate svuda po svetu. Gajić kaže da priprema izveštaj o toku postupka protiv Obradovića, koji će uskoro poslati fondaciji. „Kluni" fondacija bavi se zaštitom i sprečavanjem zloupotrebe ljudskih prava, a vode je advokatica Amal Kluni i njen suprug, glumac Džordž Kluni.


Praktične veštine : Nova Iskra : Nova Iskra\nZa polaznike Nelt edukativnog programa, organizovan je niz studijskih poseta, prezentacija i radionica iz domena “praktičnih kreativnih veština”\nRodrigo Guzman Cazares\nIdeja je bila da se polaznicima predstave neke konkretne kreativne veštine, koje imaju veze sa domenima dizajna zvuka, digitalne fabrikacije, savremene muzike, interaktivnog dizajna, video igara i video mapiranja. U rasponu od tri dana, učesnici programa su posetili jedan fablab i muzički studio, da bi na kraju proveli ceo jedan dan u Novoj Iskri, tokom koga su imali prilike da upoznaju različite praktične kreativne discipline.\nU četvrtak, 24.novembra, posetili smo fablab Polyhedra. Borko Jovanović je tokom višesatne prezentacije prisutnim polaznicima predstavio celokupni eko-sistem digitalne fabrikacije i 3d štampe, uz mnoštvo primera, a zatim i demonstrirao na koji način funkcioniše proces štampanja jednog digitalnog modela. Učesnici su pozvani i da se u budućnosti obrate Polyhedri ukoliko žele da razvijaju svoje projekte iz ovog domena.\nU petak, 25. novembra posetili smo Bassivity Digital Studio u Domu sindikata, gde je domaćin bio producent Relja Milanković. Sa gostima je podelio svoja iskustva iz muzičkog biznisa, objasnio način funkcionisanja samog studija, a usledio je i spontani razgovor o izazovima digitalne distribucije muzike i promena koje su zahvatile ovu industriju usled razvoja informacionih tehnologija i interneta.\nU subotu, 26. novembra, tokom celog dana u Novoj Iskri smenjivale su se prezentacije. Prvo je Milan Antić, jedan od polaznika NEP-a, govorio o analognim sintisajzerima i načinu procesiranja signala u elektronskoj muzici, a na njega se nadovezao specijalni gost Jan Nemeček, koji je govorio o modularnim sintisajzerima i savremenim pristupima komponovanju i izvođenju elektronske muzike. Milan je nastavio svoje izlaganje pričom o dizajnu zvuka za film, i korišćenju zvuka kao prostornog elementa, kroz teme kao što je radio režija ili produkcija specijalnih (zvučnih) efekata.\nDan je nastavljen prezentacijom još jednog učesnika – Andrija Radojev je na odličan način prikazao proces proizvodnje video igara i približio ga svojim kolegama kroz brzu produkciju jedne bazične video igre na licu mesta, za manje od 20 minuta. Nakon njegove prezentacije pridružio nam se Rodrigo Guzman Cazares, meksički digitalni umetnik nastanjen u našem regionu, koji je govorio o svom radu i procesu izrade interaktivnih instalacije koje uključuju audio, video, pokret i druge elemente.\nPored prezentacija iskusnih stručnjaka i autora, u okviru ove radionice koristili smo se i “peer-to-peer” metodlogijom, pa je nekoliko učesnika samog programa predstavilo kreativne veštine kojima vladaju ostatku grupe.\nJan Nemeček se muzikom bavi od 2003. godine, kada započinje rad sa digitalnim i ranim softverskim sintisajzerima. Pored komponovanja najrazličitih mutacija elektronske muzike, brojnih izdanja i zapaženih nastupa na najvećim festivalima u zemlji i inostranstvu, Jan se bavi i dizajnom zvuka, koristeći modularni sintisajzer u svakom koraku improvizacije. Njegovi nastupi tokom poslednjih nekoliko godina u velikoj meri prate njegovu fascinaciju zvučnim potencijalima modularnih sintisajzera. Mentori ovog jedinstvenog kursa imaju i zajednički muzički projekat Stepn‡ak, kroz koji kanališu svoju posvećenost novom muzičkom hardveru, sa akcentom na modularne sintisajzere.\nDigitalni i vizuelni umetnik, rođen u jednom od najvećih gradova na svetu, Meksiko sitiju, usred gužve i saobraćajnog haosa, nadahnuće za svoj rad pronalazi u stilu života ljudi u megapolisu. Inspirisan arhitekturom, uličnom umetnošću i digitalnom estetikom, on je fokusiran na reviziju modernog života i percepcije. Bavi se kreiranjem interaktivnih instalacije koje uključuju audio, video, pokret i druge elemente.\nMenadžer i inovator\nSa ogromnim menadžerskim iskustvom u raznim telekom kompanijama, naročito u vezi sa M&A,upscaling, turnaround i downsing u domenu ICT industrije. Osnivač je Polyhedra FabLaba u Beogradu koji je fokusiran na kreiranje specifičnih uslova i ekosistema za preduzetnike, inovatore i dizajnere da materijalizuju svoje ideje u prototipe i proizvode.\nVodi Bassivity muzički studio u Beogradu, koji je specijalizovan za kreiranju muzike iz domena hip hopa. Od 2008. godine Bassivity Music je transformisan u Bassivity Music Group koja deluje na međunarodnom novou u okviru dve kompanije Bassivity Digital izdavačka i producentska kuća i BASSIVITY - US audio/video izdavačka kuća.


:: Naslovna strana > Vesti > Saopštenje članovima Inženjerske komore Srbije\nSaopštenje članovima Inženjerske komore Srbije\nPodsećamo vas da saglasno odredbama Pravilnika o načinu, postupku i rokovima sprovođenja objedinjene procedure od 1. januara 2016. godine otpočinje elektronsko izdavanje građevinskih dozvola.\nMinistarstvo građevinarstva, saobraćaja i infrastrukture, zajedno sa Nacionalnom alijansom za lokalni ekonomski razvoj (NALED), razvija softver koji će se primenjivati u ovu svrhu. Postupak izrade ovog softvera je u završnoj fazi. Sva dokumentacija koja će se podnositi u postupku elektronskog izdavanja građevinskih dozvola dostavljaće se prema odredbama Pravilnika o načinu, postupku i rokovima sprovođenja objedinjene procedure, potpisana kvalifikovanim elektronskim sertifikatom, u skladu sa Zakonom o elektronskom potpisu. Lice koje bude podnosilo tehničku dokumentaciju putem sistema za elektronsko izdavanje građevinskih dozvola moraće da poseduje kvalifikovani elektronski sertifikat kojim se potpisuju dokumenta u digitalnoj formi. Kvalifikovanim elektronskim sertifikatom u formi smart kartice ili USB tokena, vrši se potpisivanje dokumenata u digitalnoj formi i na taj način se pouzdano garantuje identitet potpisnika, integritet elektronskih dokumenata, i onemogućava naknadno poricanje odgovornosti za njihov sadržaj.\nKako bi svojim članovima ponudila lak i brz postupak dobijanja kvalifikovanog elektronskog sertifikata koji je neophodan prilikom predavanja tehničke dokumentacije u digitalnom obliku, a u okviru postupka izdavanja elektronskih građevinskih dozvola, Inženjerska komora Srbije zaključila je sa Privrednom komorom Srbije, kao ovlašćenim sertifikacionim telom, Ugovor o formiranju registracionog autoriteta, između Inženjerske komore Srbije i Privredne komore Srbije, kao i Ugovor o izdavanju kvalifikovanog elektronskog sertifikata.\nOvim ugovorima Inženjerska komora Srbije uvodi se u mrežu registracionih autoriteta sertifikacionog tela Privredne komore Srbije, kao ovlašćena jedinica za vršenje poslova registracije korisnika u postupku izdavanja kvalifikovanog elektronskog sertifikata.\nInženjerska komora Srbije kao registracioni autoritet vršiće prijem i proveru zahteva za izdavanje kvalifikovanih elektronskih sertifikata i prosleđivati ih na obradu Privrednoj komori Srbije, kao i izdavati gotove kvalifikovane elektronske sertifikate Privredne komore Srbije svojim članovima. Predaja zahteva za izdavanje kvalifikovanih elektronskih sertifikata kao i preuzimanje gotovih sertifikata moći će da se vrši u Sekretarijatu Inženjerske komore Srbije u Beogradu kao i u svim regionalnim kancelarijama Komore.\nPotpisivanje tehničke dokumentacije u digitalnoj formi može se vršiti sa svakim kvalifikovanim digitalnim sertifikatom koje izdaje bilo koje ovlašćeno sertifikaciono telo u Republici Srbiji.\nPotpisivanjem navedenih ugovora sa Privrednom komorom Srbije, Inženjerska komora Srbije je postala registracioni autoritet ovlašćen za vršenje poslova registracije korisnika u postupku izdavanja kvalifikovanog elektronskog sertifikata Privredne komore Srbije, a sve u cilju omogućavanja svojim članovima da na jednom mestu, pored usluga koje im Komora već pruža, pribave i potreban kvalifikovani digitalni sertifikat na jednostavan i brz način.\nNapominjemo da će tehnička dokumentacija koja se podnosi putem sistema za elektronsko izdavanje građevinskih dozvola i dalje sadržati, kao i do sada, skeniranu odgovarajuću licencu člana Komore, kao i potvrdu kojom se potvrđuje da je član na dan izdavanja potvrde izmirio obavezu plaćanja članarine kao i da mu Odlukom Suda časti izdata licenca nije oduzeta. I ovi dokumenti će se potpisivati kvalifikovanim digitalnim sertifikatom inženjera koji podnosi tehničku dokumentaciju.\nInženjerska komora Srbije i Privredna komora Srbije trenutno vrše zajedničku izradu sistema poručivanja kvalifikovanih digitalnih sertifikata koji će se vršiti putem internet prezentacije Inženjerske komore Srbije. O puštanju u rad sistema poručivanja kvalifikovanih digitalnih sertifikata kao i o načinu korišćenja sistema svi članovi Inženjerske komore Srbije biće blagovremeno obavešteni putem internet prezentacije Komore kao i putem elektronske pošte.\nPravilnik o načinu, postupku i rokovima sprovođenja objedinjene procedure možete preuzeti sa internet prezentacije Inženjerske komore Srbije na linku.


MOTOR blog » Pet zvezdica na Euro NCAP testu potvrđuju: Nova Opel Insignia poseduje snažan bezbednosni koncept Pet zvezdica na Euro NCAP testu potvrđuju: Nova Opel Insignia poseduje snažan bezbednosni koncept – MOTOR blog\nEuro NCAP je potvrdio integritet ukupnog koncepta nove Opel Insignije. U svom najnovijem ocenjivanju nivoa bezbednosti objavljenog danas, Euro NCAP je Insigniju Grand Sport i Insigniju Sports Tourer nagradio sa maksimalnih pet zvezdica.\nPotpuno nova Opelova perjanica je postigla visoke ocene u svakoj od ocenjivanih kategorija – zaštiti odraslih putnika, zaštiti dece, zaštiti pešaka i bezbednosnim sistemima asistencije.\nKomentarišući performanse nove Insignije na „kreš“ testu, Euro NCAP je posebno pohvalio dva inovativna bezbednosna sistema.\nReč je o potpuno novoj aktivnoj haubi, koja se u slučaju sudara podiže mereno u milisekundama, na taj način povećavajući distancu u odnosu na motor, što pešacima nudi dodatnu zaštitu, a „funkcioniše robusno u odnosu na širok spektar različitih telesnih građa i u širokom rasponu brzine“.\n„Najviše ocene Euro NCAP-a pokazuju da individualne bezbednosne komponente nove Insignije zaokružuju ukupan sistem“, kaže upravni direktor prodaje i postprodaje, Peter Kispert (Peter Küspert).\n„Međutim, bezbednost je na prvom mestu kod Opela, ne samo kada je naša perjanica u pitanju; najmlađi članovi našeg proizvodnog portfolija, Crossland X i Grandland X, takođe nude upozorenje na opasnost od čeonog sudara sa automatskim kočenjem u slučaju krajnje nužde, jer mi želimo našim kupcima da ponudimo najnovije bezbednosne tehnologije. Na kraju krajeva, kao što naša marka kaže, budućnost pripada svima.\nPet zvezdica na Euro NCAP testu potvrđuju: Nova Opel Insignia poseduje snažan bezbednosni koncept was last modified: July 6th, 2017 by Goran Aničić\nEuro NCAPOpel InsigniaOpel Srbija\n„Budućnost pripada svima“: Opel predstavlja novi moto marke, novi logo i novu kampanju za Insigniju sa Jirgenom Klopom (Jürgen Klopp)


Održano takmičenje "Danas srednjoškolac, sjutra preduzetnik" - Univerzitet Mediteran Podgorica\nOdržano takmičenje “Danas srednjoškolac, sjutra preduzetnik”\nU finalu je učestvovalo 12 ekipa srednjoškolaca koji su tog dana predstavili svoje biznis ideje. Žiri u sastavu Sanja Đurović, Dražen Milić i Sonja Jovanović iz kompanije EY i Slobodanka Krivokapić i Iva Bulatović, profesori na Univerzitetu Mediteran su odlučili da je najbolja biznis ideja „Luča sunca i pahuljica“ koju su predstavili učenici Gimnazije „30. septembar“ iz Rožaja, Kanita Šabotić i Zahir Šabotić. Prvoplasirani\nučenici su nagrađeni dodjelom besplatne školarine na bilo kom fakultetu Univerziteta Mediteran, a EY kompanija će pozvati na dodatne intervjue članove prvih pet ekipa, koji će ukoliko zadovolje kriterijume biti stipendirani od strane EY-a sa 50 eura mjesečno do kraja magistarskih studija.\n← International students day\nFakultet za informacione tehnologije Univerziteta Mediteran prvi ovlašćeni trening centar Oracle Univerziteta u Crnoj Gori →


Venus otkazala učešće na turniru u Hobartu - WTA, Tenis\nHotSport»Tenis»WTA»Venus otkazala učešće na turniru u Hobartu\nAmerička teniserka, Venus Vilijams, donela je odluku da otkaže učešće na WTA turniru u australijskom Hobartu i to manje od 24 sata nakon što je poražena od Ane Ivanović u finalu turnira u Oklandu.\nOrganizatori turnira su otkrili da u saopštenju Amerikanke nije naveden razlog povlačenja sa turnira. Sedmostruka grend slem šampionka je trenutno 47. na WTA listi, a uzrok ovako lošeg plasmana su povrede i problemi sa zdravljem u prethodne dve godine.\nVenus Vilijams je najavila da će učestvovati na Australijan openu, koji počinje 13. januara u Melburnu. Prošle godine je takmičenje na ovom turniru završila u trećem kolu, pa će sada pokušati da ostvari zapaženiji rezultat.\n[povezaneVestiEmbed naslov1=”” levo=”da” povjnovije” radio=”nahorver=”horizontalne” ]\nTAGOVI: venus vilijams, WTA Hobart


Podgorica: Najmasovniji antivladin protest '97 hiljada - Odupri se'\nZahtjevi građanskog protesta "Odupri se" su ostavke predsjednika države i Vlade, vrhovnog i specijalnog državnog tužioca, direktora Agencije za sprječavanje korupcije, kao i savjeta i rukovodstva javnog medijskog servisa.\nStudent Lazar Vulević pozvao je kolege da prestanu da ćute. Kazao je da sve više mladih odlazi iz zemlje i da treba da se zapitaju "oni koji nas tjeraju zašto je to tako".\n"Želimo da ostanemo i stvaramo u svojoj državi", poručio je Vulević.\n"Mi nismo opasnost. Ako hoćete da štitite ovu državu, dođite ovdje sa nama. Opasnost su oni koji uništavaju državu 30 godina", rekla je profesorica Marija Backović obraćajući se policiji na protestu u subotu pred više od 10.000 građana u Podgorici, na četvrtom potestu "97 hiljada – Odupri se". RSE/Foto: Savo Prelević\nGrađani su nosili transparente "Domovina se brani protestom", "Ustani i pobijedi", "I'm gonna miss you, Milo" (Nedostajaćeš mi, Milo), "Svi vide, niko da prizna koja to gazi nas čizma".


Episkop niški Arsenije posetio Medveđu i obišao hramove u Gazdaru, Gajtanu i Bučumetu – Info Centar Juga\nNjegovo Preosveštenstvo Episkop niški Arsenije posetio je Medveđu. Preosvećenog Vladiku u hramu posvećenom prazniku Vaznesenja Gospodnjeg dočekali su: jerej Ivan Marković, arhijerejski namesnik jablanički, jerej Dragan Ilić, paroh sijarinskobanjski i jerej Boban Vuković, paroh medveđski.\nPovod posete Njegovog Preosveštenstva Medveđi bio je uručenje poklona đacima Osnovne škole „Gornja Jablanica“ za početak nove školske godine u saradnji sa članicama Kola srpskih sestara iz Leskovca. Poklone su dobile i druge Osnovne škole koje se nalaze u opštini Medveđa čiji su direktori došli da ih u ime njihovih đaka preuzmu kako bi im iste podelili. Članice Kola srpskih sestara iz Leskovca i Eparhija niška sa svojim Episkopom svaki Božić, Vaskrs i početak školske godine uz mali znak ljubavi i pažnje obeleže sa decom iz Medveđe.\nPosle podele poklona direktorka Osnovne škole Slavica Đonić organizovala je prijem u zbornici škole kao znak zahvlnosti na podršci. Ovom prijemu prisustvovao je i predsenik opštine Medveđa dr Nebojša Arsić sa svojim saradnicima. Tokom srdačnog prijema direktorka je upoznala Preosvećenog Vladiku kao i sve prisutne sa svim iskušenjima koja čekaju profesore i đake u ovoj školskoj godini prouzrokovane pandemijom virusa Kovid 19.\nNakon osnovne škole, Preosvećeni Vladika je posetio hram Svetog Pantelejmona u selu Gazdare. Posle sela Gazdare, NJegovo Preosveštenstvo obišao je i meštane u selu Gajtan. U ovom selu Vladika je posetio hram Svetog Ilije, ispred hrama su ga dočekali meštani sa kojima je Preosvećeni razgovarao o obnovi ove svetinje.\nPreosvećeni Vladika je u selu Gajtan posetio dve potrebite porodice i uručio im pomoć kako bi im barem na kratko olakšao svakodnevicu.\nNakon uručenja pomoći potrebitima Preosvećeni Vladika je posetio hram Svetih Apostola Petra i Pavla u Bučumetu.\nDonacija Eparhije niške višedetnoj porodici Lepović iz sela Lece kod Medveđe


Crveni krst Ivanjice i ove godine planira realizaciju tradicionalne akcije , kojom želi da obraduje decu korisnike Crvenog krsta, novogodišnjim paketićima.\nOpširnije: Podržimo akciju “ Jedan paketić – mnogo ljubavi “ Dodaj novi komentar\nU Ivanjici je danas registrovano 60 novih slučajeva zaraze korona virusom. Na svim vrsttama testova testirano je 102 pacijenata.\nOpširnije: 60 novih slučajeva zaraze u Ivanjici 1 komentar\nNa poziv lokalne samouprave opštine Ivanjica, firma “Avenija MBSN1” iz Vrnjačke banje, danas je na području Ivanjice izvršila dezinfekciju javnih površina i ustanova.\nOpširnije: Dezinfikovane javne površine i ustanove u Ivanjici (VIDEO) Dodaj novi komentar\nLjudi kada pomisle na planinarenje mogu pomisliti da je preteško,pa ta misao izaziva strah i odbojnost. Međutim, to nije istina. Samo je potrebna kondicija, jaka volja i ljubav prema planinarenju da bi se došlo do cilja.\nOpširnije: HAJDEMO U PLANINE ! (VIDEO) Dodaj novi komentar\nOpširnije: DRUGI JAVNI POZIV ZA PODNOŠENjE ZAHTEVA ZA OSTVARIVANjE PRAVA NA PODSTICAJE ZA INVESTICIJE U... Dodaj novi komentar\nNa Vujovini u Donjim Branešcima već desetak godina Zoran Luković ima svoju farmu svinja. On se ovim poslom bavi prvenstveno radi egzistencije, a i voli svoj posao.\nOpširnije: ZORAN LUKOVIĆ IMA SAVREMENU FARMU ZA UZGOJ PRASADI (VIDEO) Dodaj novi komentar\nOpširnije: Ivanjica: Još 42 slučaja zaraze, 368 od početka trećeg talasa korona virusa Dodaj novi komentar\nStrana 1 od 367


SPS najoštrije osudio napad na Đorđevića - VOM\nNaslovnaVestiPolitikaSPS najoštrije osudio napad na Đorđevića\nSPS najoštrije osudio napad na Đorđevića\npetak, 15. marta 2019 : 15:54\nGradski odbor Socijalističke partije Srbije u Vranju (SPS) najoštrije je osudio napad na sekretara Gradskog odbora Srpske Napredne Stranke u Vranju i direktora JP „Vodovod“ Vranje Gorana Đorđevića i njegovu porodicu.\nPozivamo nadležne službe da najhitnije pronađu počinioce ovog gnusnog napada i najstrožije ih procesuiraju. Smatramo da je jučerašnji napad nedopustiv i da svi zajedno moramo učiniti sve kako bi poslali jasnu poruku kriminalcima i interesnim grupama da se neće tolerisati bilo kakav vid nasilјa niti podsticanja na nasilјe i podele među građanima.\nPružamo punu podršku institucijama sistema u rešavanju ovog slučaja, kao i podršku porodici da prevaziđe traume koje je preživela. Verovali smo da je vreme palјevina, napada na pojedince i uznemiravanja porodica prošlost kroz koju smo prošli na putu izgradnje društva koje se bori za politiku mira, tolerancije i razumevanja.\nOvakvi incidenti i napadi neće nas obeshrabriti ni uplašiti, već zbližiti i ujediniti u odlučnoj zajedničkoj borbi za ravnopravno i solidarno društvo, za društvo u kome će svaki dan biti dan razvoja, napredka i dan bez nasilјa.\nPrethodni tekstBulatović: Napad na Đorđevića je napad na našu stranku\nSledeći tekstI Jedinstvena Srbija osudila napad na Đorđevića


Rusija povećala prodaju naoružanja za 50 odsto - 13.12.2015, Sputnik Srbija\nRusija povećala prodaju naoružanja za 50 odsto\nRuski vojni kompleks je u 2014. godini povećao proizvodnju za skoro 50 odsto, saopštili su analitičari Stokholmskog međunarodnog instituta za istraživanje... 13.12.2015, Sputnik Srbija\n22:42 13.12.2015 (Osveženo: 22:49 13.12.2015)\nRuski vojni kompleks je u 2014. godini povećao proizvodnju za skoro 50 odsto, saopštili su analitičari Stokholmskog međunarodnog instituta za istraživanje problema u svetu.\nRusko oružje protiv terorista u Siriji\n2 Decembar 2015, 16:05\nRuska vojna industrija u 2014. godini povećala je prodaju oružja, došli su do zaključka analitičari Stokholmskog međunarodnog instituta za istraživanje problema u svetu SIPRI u godišnjem izveštaju.\nPodatke izveštaja, čija zvanična objava se očekuje sutra, navodi nemački list Handelsblat u članku „Rusko naoružanje — bestseleri“, pozivajući se na agenciju DPA.\nNa spisku 100 najvećih vojnih koncerna u svetu 2014. godine koji su sastavili eksperti SIPRI, predstavljeno je 11 kompanija iz Rusije — tri više nego godinu dana ranije.\nObim prodaje ruske vojne industrije tokom 2014. godine porastao je za 48 odsto i iznosi 10,2 odsto svetskog tržišta.\nSpecijalci – najjače oružje Rusije protiv Turske\n27 Novembar 2015, 21:12\n„Ruske kompanije su se našle u punom rastu izvoza i nacionalnih rashoda za odbranu“, prokomentarisao je saradnik instituta Simon Vezeman.\nU celini, prema podacima analitičara, obim trgovačkih poslova, koje su zaključile stotine vodećih vojnih kompanija u 2014. godini smanjen je za jedan i po odsto, do nivoa 401 milijarde dolara. Koncerni SAD, Kanade i zapadne Evrope smanjili su prodaju, dok se u drugim regionima sveta taj pokazatelj povećao. Analitičari SIPRI navode da se, zbog nedostatka podataka, na spisku nisu našle kineske kompanije.\nNa čelu spiska stotinu kompanija-isporučilaca naoružanja u 2014. godine našle su se američke kompanije „Lokid Martin“ (obim prodaje 37,5 milijardi dolara) i „Boing“ (28,3 milijarde dolara), na trećem mestu je britanski koncern EADS (14,5 milijarde dolara).


Uporedite cene za Gorenje GV62010 mašina za pranje sudova, Gorenje GV 62010 komentari\n33.210 din - 34.990 din od prodavnica 8\nCene Gorenje GV62010\nGORENJE UGRADNA MAŠINA ZA PRANJE SUDOVA GV62010\nGorenje sudomašina GV62010\nUgradna mašina za sudove 12 kompleta/bela, Gorenje GV62010\nUpozorenje: cene, linkovi i specifikacije proizvoda za Gorenje GV62010 su postavile naše listane online prodavnice. Molimo obavestite nas ukoliko naiđete na neku grešku.\nOni koji su kupili Gorenje GV62010 su takođe zainteresovani za...\nod 32.074 din\nPregled: Gorenje GV62010\nPronađite najbolju ponudu za Gorenje GV62010 na portalu ShopMania. Možete kupovati Gorenje GV62010 u stotinama pouzdanih online prodavnica koje isporučuju na teritoriji cele Srbije, po najboljim cenama za Gorenje GV62010. Pročitajte komentare kupaca u našoj grupi, pogledajte slike Gorenje GV62010 i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije mašine za pranje sudova, i kupite po najnižim mogućim cenama Gorenje GV 62010 mašina za pranje sudova i hiljade drugih sličnih proizvoda.\nGorenje GV 62010 - Slična pretraga: Gorenje GV 62010, GorenjeGV62010


Mihajlović: Ja sam uvek za izbore, Vučić će odlučiti jer ima više informacija od svih nas\n► Mihajlović: Ja sam uvek za izbore, Vučić će odlučiti jer ima više\nMinistarka građevinarstva, saobraćaja i infrastrukture Zorana Mihajlović izjavila je danas da se zalaže za raspisivanje vanrednih parlamentarnih izbora i dodala da ako do izbora dođe, to treba da se desi da bi se videlo da li građani podržavaju rad Vlade Srbije koju predvodi Srpska napredna stranka (SNS).\n"Ja sam uvek za izbore, to je možda čak dobro za SNS, ali ne znam da li će ih biti. Pretpostavljam da će se Aleksandar Vučić, kao neko sa mnogo više informacija od svih nas pojedinačno, u vezi s tim pitanjem više voditi interesima države nego stranke", kazala je ministarka za televiziju Prva.\nOna je rekla i da se "apsolutno" nije prepoznala u Vučićevim rečima da mu neki iz SNS "zabijaju nož u leđa".\n"Uvek mogu da pretpostavim na koga je mislio ali nije na meni da o tome govorim. Izvršni odbor stranke mora da ima sve informacije, predsednik Izvršnog odbora treba da govori o tome prvo na organima stranke a potom i u javnosti", rekla je Zorana Mihajlović.\nKomentarišući zahteve za njenom ostavkom na građanskom protestu u Nišu povodom ranije izjave da nema šta da se razgovara sa opozicijom, ministarka je rekla da treba razgovarati sa svim ljudima koji protestuju ali ne sa "nekoliko navodnih opozicionara".\n"Obaveza Vlade Srbije je da razgovara sa svakim građaninom a ja sam rekla da nemamo o čemu da razgovaramo sa nekoliko navodnih opozicionara. Kako da razgovaram sa Vukom Jeremićem o Kosovu kad je on prebacio tu temu iz UN? Možete li o porodičnim vrednostima da pričate sa Boškom Obradovićem u čijem pokretu žene shvataju kao objekte? Sa njima nemamo šta da pričamo", kazala je Zorana Mihajlović.\n14.01.2019, 12:24h Milan Simovic Preporuči\nSestro slatka, pa ti si među prvima koja će biti okrivljena zbog uništavanja države!!!\nNastava reformi u građevinskom sektoru, i dalje unapređenje rodne ravnopravnosti i položaja žena, bile su teme današnjeg sastanka ministarke građevinarstva Srbije, Zorane Mihajlović, i...


BuildUp 2019: Prva regionalna konferencija o digitalizaciji u arhitekturi i građevinarstvu - Bizlife.rs\nU Beogradu će se 16. oktobra u Event Spacu održati prva regionalna konferencija o digitalizaciji u arhitekturi i građevinarstvu, koju organizuje portal Gradnja.\nČetvrta tehnološka revolucija stiže i u građevinarstvo i arhitekturu i zbog toga je glavna tema konferencije BuildUp 2019 digitalizacija u oblastima arhitekture, projektovanja i izgradnje. S obzirom na to da veliki broj domaćih biroa bori bitku s implementacijom novih tehnologija i digitalizacijom poslovanja, na konferenciji će steći nova iskustva, poznanstva i saznanja pomoću kojih će prelazak na nove tehnologije biti brži, lakši i bezbolniji.\nTeme konferencije biće implementacije BIM okruženja u svakodnevnom projektovanju, digitalne tehnologije u prodaji i posredovanju nekretnina, kao i pametni sistemi i internet stvari.\n“Digitalizacija u procesu projektovanja, izvođenja i prodaje objekata i nekretnina je neminovnost. Pokazaćemo kako digitalizacija projektantima štedi vreme, a novac investitorima, dok u isto vreme kupcima daje celovitiju sliku šta tačno dobijaju. Konferencija BuildUp 2019 je događaj na kojem mora biti svako ko želi da prati korak sa tehnološkim inovacijama u arhitekturi i građevinarstvu”, navodi se u najavi organizatora.


Struja (ne)će poskupeti - Ozon Media\nSremska Mitrovica – Najavljeno poskupljenje struje od 1. jula za domaćinstva u Srbiji, koje će prouzrokovati otvaranje tržišta električne energije, prema saopštenju Agencije za energetiku Srbije neće biti naglo i regulisane cene će se menjati postepeno narednih nekoliko godina.\nU julu je predviđeno usvajanje novog zakon o energetici po kojem će domaćinstva moći, ali i ne moraju da izađu na slobodno tržište i biraju snabdevača, jer će i dalje imati mogućnost da se snabdevaju po regulisanim cenama.\nOna domaćinstva koja žele da promene snabdevača neće morati ništa da ulažu, jer će snabdevač ceo posao da završi. Za sve one koji ne budu odabrali dobavljača, koristiće električnu energiju iz rezervnog snabdevanja koja je skuplja skoro 40 odsto.\nPrema rečima Dejana Trifunovića, pomoćnika ministra energetike, domaćinstva u Srbiji sada plaćaju struju po ceni koja je 30 odsto niža od tržišne.\nElektrična energija je liberalizacijom tržišta za kupce na srednjem i visokom naponu poskupela za skoro 20 odsto.\n„Dan planete zemlje“